Ẹlẹrii keji loun o le wa si kootu yii lonii, Oluwa mi, o lẹru n ba oun lati duro niwaju olujẹjọ yii koun si maa jẹrii ta ko o. Gbogbo iṣapa ti mo ṣe lati le ri ọkan ninu wọn mu wa ko mu eso jade. Mo rọ ile-ẹjọ yii lati sun igbẹjọ naa siwaju, mo fi da ile-ẹjọ yii loju pe gbogbo awọn ẹlẹrii wọnyi lo maa ba mi de kootu lọjọ mẹjọ.” Bayii ni agbẹjọro naa tẹwọ ẹbẹ si adajọ. Adajọ Oluwatoyin Taiwo beere boya olujẹjọ ni ohunkohun lodi si ẹbẹ olupẹjọ rẹ yii, wọn lawọn o ni. Adajọ naa ni oun sun igbẹjọ si ọjọ kọkandinlogun, oṣu kọkanla. Tẹ o ba gbagbe, ẹjọ to da lori iwa ifipabanilopọ ti wọn fi kan Baba Ijẹṣa loṣu kẹrin, ọdun yii, lo sọ ọkunrin naa dero kootu, atigba naa si ni wa lonii, wa lọla, ti bẹrẹ, bi igbẹjọ ṣe n tẹsiwaju. Abilekọ Damilọla Adekọya, obinrin alawada kan ti wọn n pe ni Madam Princess, ni akọkọ olufisun Baba Ijẹṣa, o si ti jẹrii ta ko o, bẹẹ lọmọbinrin ọmọọdun mẹrinla tọrọ naa ṣẹlẹ si ti wi tẹnu ẹ.


Ẹlẹrii tijọba fẹẹ mu wa lẹru n ba oun lati koju Baba Ijẹṣa nile-ẹjọ

Adajọ naa ni oun sun igbẹjọ si ọjọ kọkandinlogun, oṣu kọkanla. Tẹ o ba gbagbe, ẹjọ to da lori iwa ifipabanilopọ ti wọn fi kan Baba Ijẹṣa loṣu kẹrin, ọdun yii, lo sọ ọkunrin naa dero kootu, atigba naa si ni wa lonii, wa lọla, ti bẹrẹ, bi igbẹjọ ṣe n tẹsiwaju. Abilekọ Damilọla Adekọya, obinrin alawada kan ti wọn n pe ni Madam Princess, ni akọkọ olufisun Baba Ijẹṣa, o si ti jẹrii ta ko o, bẹẹ lọmọbinrin ọmọọdun mẹrinla tọrọ naa ṣẹlẹ si ti wi tẹnu ẹ.


Eyi ni beeyan mẹfa ṣe jona ku ninu ijamba ọkọ l’Ode-Aye

Oluṣẹyẹ Iyiade, Akurẹ Eeyan mẹfa ni wọn jona ku, tawọn ero mi-in si tun fara pa ninu ijamba ọkọ kan to waye lagbegbe Oke Ọla, iyana Ode-Aye, nijọba ibilẹ Okitipupa, lọjọ Ẹti, Furaidee, to kọja yii. Ijamba ọkọ yii waye laarin ọkọ bọọsi J5 kan to kun fọfọ fun ọti ogogoro pẹlu bọọsi nla Costal to jẹ tijọba ibilẹ Ariwa Akurẹ. Ẹnikan to wa nibi iṣẹlẹ ọhun ṣalaye fun ALAROYE pe nibi ti ọkan ninu awọn ọlọkọ mejeeji tí n gbiyanju ati sare ya eyi to wa niwaju rẹ silẹ lo ti pade ọkọ mi-in toun naa n sare bọ niwaju. Bi awọn ọkọ mejeeji ṣe fori sọ ara wọn ni ina ti sọ lara wọn, ninu eyi tawọn ero mẹfa jona ku, nigba tawọn ero yooku fara pa. Awọn ara abúlé kan tó wa nitosi ibi tí ijamba ọkọ naa ti waye la gbọ pe wọn sa gbogbo ipa wọn lati ri ina ọhun pa, ṣugbọn ti ogogoro to wa ninu ọkọ J5 ko jẹ ki eyi ṣee ṣe fun wọn. Gẹgẹ ba a ṣe gbọ, oṣiṣẹ ijọba ibilẹ Ariwa Akurẹ lawọn to wa ninu ọkọ Coastal naa, ilu Okitipupa ni wọn n lọ láti lọọ ba ọga agba kan nijọba ibilẹ Odigbo ṣe ayẹyẹ. Diẹ ninu awọn arinrinajo ọhun ni wọn sọ ẹmi wọn nu nigba to ku ibusọ bii meji pere ki wọn fi gunlẹ síbi ti wọn n lọ.


Bi awọn ọkọ mejeeji ṣe fori sọ ara wọn ni ina ti sọ lara wọn, ninu eyi tawọn ero mẹfa jona ku, nigba tawọn ero yooku fara pa. Awọn ara abúlé kan tó wa nitosi ibi tí ijamba ọkọ naa ti waye la gbọ pe wọn sa gbogbo ipa wọn lati ri ina ọhun pa, ṣugbọn ti ogogoro to wa ninu ọkọ J5 ko jẹ ki eyi ṣee ṣe fun wọn. Gẹgẹ ba a ṣe gbọ, oṣiṣẹ ijọba ibilẹ Ariwa Akurẹ lawọn to wa ninu ọkọ Coastal naa, ilu Okitipupa ni wọn n lọ láti lọọ ba ọga agba kan nijọba ibilẹ Odigbo ṣe ayẹyẹ. Diẹ ninu awọn arinrinajo ọhun ni wọn sọ ẹmi wọn nu nigba to ku ibusọ bii meji pere ki wọn fi gunlẹ síbi ti wọn n lọ. Awọn eeyan to wa nitosi lasiko ti iṣẹlẹ naa waye ni wọn ko awọn to fara pa lọ silẹ-iwosan kan niluu Ọrẹ fun itọju, mọṣuari ọsibitu yii kan naa la gbọ pe wọn ko oku awọn to padanu ẹmi wọn lọ.


Awọn eeyan to wa nitosi lasiko ti iṣẹlẹ naa waye ni wọn ko awọn to fara pa lọ silẹ-iwosan kan niluu Ọrẹ fun itọju, mọṣuari ọsibitu yii kan naa la gbọ pe wọn ko oku awọn to padanu ẹmi wọn lọ.


Lẹyin wakati diẹ tawọn oniṣowo igi gẹdu fẹhonu han l’Akurẹ, Akeredolu pasẹ ṣiṣi igbo ọba

Oluṣẹyẹ Iyiade, Akurẹ Lẹyin bii wakati diẹ tawọn oniṣowo igi gẹdu fẹhonu han l’Akurẹ, Gomina ipinlẹ Ondo, Rotimi Akeredolu, ti pasẹ pe ki wọn ṣi gbogbo igbo ọba tijọba ti pa. Kọmisanna feto iroyin ati ilanilọyẹ nipinlẹ Ondo, Donald Ọjọgo, lo sọ eyi di mimọ ninu atẹjade kan to fi sita lọjọ Ẹti, Furaidee, ọsẹ yii. Ọjọgo ni ijọba pinnu lati ṣi awọn igbo ọhun pada lẹyin ipade ti Gomina Akeredolu ṣe pẹlu awọn tọrọ kan lọjọ kọkanlelọgbọn, oṣu kẹjọ, ọdun ta a wa yii. Kọmiṣanna ọhun ni awọn atunṣe ti ijọba fẹẹ ṣe fun anfaani awọn araalu lo ṣokunfa titi igbo naa ni nnkan bii oṣu mẹwaa sẹyin. O ni igbo naa yoo di ṣiṣi fun gbogbo awọn oniṣowo igi gẹdu to forukọ silẹ lọdọ ijọba bẹrẹ lati ọjọ kẹẹẹdogun, oṣu kọkanla, ọdun 2021, iyẹn ọjọ Aje, Mọnde, ọsẹ to n bọ. Ọjọbọ, Tọsidee, ọsẹ yii lawọn oniṣowo igi gẹdu nipinlẹ Ondo pe jọ siluu Akurẹ lati fẹhonu han ta ko bi ijọba ṣe kọ lati si igbo ọba lẹyin gbogbo igbese tawọn ọba alaye ti gbe lori rẹ.


Eeyan mẹta ku, ọpọ fara pa, ninu ijamba ọkọ Jẹbba si Bode-Saadu, ni Kwara

Ibrahim Alagunmu, Ilọrin Eeyan mẹta la gbọ pe o ku, nigba tawọn mi-in fara pa ninu ijamba ọkọ to waye loju ọna marosẹ Ilọrin si Jẹbba-Bode-Saadu, l’Ọjọbọ, Tọsidee, ọsẹ yii. ALAROYE fidi rẹ mulẹ pe ọkọ tirela kan to ni nọmba T0431KT ati ọkọ ero alawọ pupa Toyota Corolla pẹlu nọmba AFN 274 NY, ni wọn kọ lu ara wọn loju ọna marosẹ Ilọrin si Jẹbba-Bode-Saadu, ni nnkan bii aago mẹfa aabọ aṣaalẹ Ọjọbọ, Tọsidee, ọṣẹ yii, latari ere asapajude. Ọga ajọ ẹsọ oju popo nipinlẹ Kwara, Ọgbẹni Jonathan Owoade, sọ pe eeyan meje lo fara kaasa nibi iṣẹlẹ naa, mẹta ku loju-ẹsẹ, ti mẹrin si fara pa yanna yanna. Owoade tẹsiwaju pe ọkunrin kan, obinrin meji, ni wọn pade iku ojiji, ti wọn si sare ko awọn to ṣeṣe lọ sile-iwosan olukọni Fasiti Ilọrin (UITH), ti wọn si ko awọn oku lọ si mọsuari ọsibitu yii kan naa. O waa rọ awọn awakọ pe ki wọn yee sare asapajude loju popo, tori pe ẹmi ko laarọ.


Ẹẹmeji ni mo daku nigba ti mo kọkọ laju ri oku iyawo mi ni mọsuari-Ọlakunrin

Oluṣẹyẹ Iyiade, Akurẹ Pupọ ninu awọn ero to wa nile-ẹjọ giga, nibi ti igbejọ awọn afufasi ọdaran mẹrin ti wọn ṣeku pa Funkẹ Ọlakunrin ti n waye niluu Akurẹ ni wọn fẹrẹ le maa sunkun lasiko ti ọkọ oloogbe ọhun, Idowu Ọlakunrin, n royin ohun toju rẹ ri lọjọ ti wọn waa tufọ iku iyawo rẹ fun un. Nigba ti agbẹjọro ijọba, Ọgbẹni Leonard Ologun, pe ana olori Afẹnifẹre tẹlẹ ri ọhun siwaju gẹgẹ bii ọkan ninu awọn ẹlẹrii, ibi to ti bẹrẹ ọrọ rẹ ni pe oun ko ni i fẹ ki ẹnikẹni maa tọka sì iyawo oun bíi oloogbe nitori pe oun si nigbagbọ pe awọn si jọ wa papọ. O ni bíi ala ni iṣẹlẹ ọhun si n jọ loju oun nitori pe ko ju bii iṣẹju diẹ ti awọn si jọ sọrọ lori ago nigba ti ọkan ninu awọn ọmọ oun pe pe wọn ti yinbọn pa iyawo oun. Ọlakunrin ni nigba ti ọrẹ oun ti awọn jọ wa ninu ọkọ lọjọ naa ṣakiyesi pe ara oun n gbọn lo gba ọkọ naa lọwọ oun, to si funra rẹ wa oun lọ sile. O ni loju-ẹsẹ loun atawọn èèyàn kan gbera lati lọọ foju ara awọn ri ohun to ṣẹlẹ̀ gan-an niluu Ọrẹ. Ẹẹmeji ọtọọtọ lo ni oun daku nigba toun foju kan oku iyawo oun ni ọsibitu ti wọn kọkọ gbe e lọ, o ni ṣe ni wọn gbe oun naa digba digba sinu ọkọ nigba tawọn eeyan tawọn jọ lọ fẹẹ maa gbe oku iya awọn ọmọ oun bọ l’Akurẹ lati tọju rẹ pamọ si mọṣuari ileewosan aladaani kan ti awọn ti ṣeto silẹ.


Ọlakunrin ni nigba ti ọrẹ oun ti awọn jọ wa ninu ọkọ lọjọ naa ṣakiyesi pe ara oun n gbọn lo gba ọkọ naa lọwọ oun, to si funra rẹ wa oun lọ sile. O ni loju-ẹsẹ loun atawọn èèyàn kan gbera lati lọọ foju ara awọn ri ohun to ṣẹlẹ̀ gan-an niluu Ọrẹ. Ẹẹmeji ọtọọtọ lo ni oun daku nigba toun foju kan oku iyawo oun ni ọsibitu ti wọn kọkọ gbe e lọ, o ni ṣe ni wọn gbe oun naa digba digba sinu ọkọ nigba tawọn eeyan tawọn jọ lọ fẹẹ maa gbe oku iya awọn ọmọ oun bọ l’Akurẹ lati tọju rẹ pamọ si mọṣuari ileewosan aladaani kan ti awọn ti ṣeto silẹ. Awọn afurasi bíi mẹrin ni wọn ti n kawọ pọnyin rojọ lori bi wọn ṣe yinbọn pa ọmọ olori ẹgbẹ Afẹnifẹre tẹlẹ ọhun loju ọna marosẹ Ọrẹ si Ijẹbu-Ode lọdun bii meji sẹyin. Mẹta ninu awọn olujẹjọ ọhun, Mohammed Shehu Usman, Masaje Lawal ati Adamu Adamu nijọba ipinlẹ Ondo n ba ṣẹjọ lori ẹsun bíi mẹsan-an ti wọn fi kan wọn, ninu eyi ti igbimọ-pọ da ẹsẹ nla, idigunjale, ijinigbe ati ipaniyan wa. Ẹsun ṣiṣe onigbọwọ fun awọn ajinigbe ni wọn fi kan Awal Abubakar to jẹ ẹni kẹrin wọn.


Awọn afurasi bíi mẹrin ni wọn ti n kawọ pọnyin rojọ lori bi wọn ṣe yinbọn pa ọmọ olori ẹgbẹ Afẹnifẹre tẹlẹ ọhun loju ọna marosẹ Ọrẹ si Ijẹbu-Ode lọdun bii meji sẹyin. Mẹta ninu awọn olujẹjọ ọhun, Mohammed Shehu Usman, Masaje Lawal ati Adamu Adamu nijọba ipinlẹ Ondo n ba ṣẹjọ lori ẹsun bíi mẹsan-an ti wọn fi kan wọn, ninu eyi ti igbimọ-pọ da ẹsẹ nla, idigunjale, ijinigbe ati ipaniyan wa. Ẹsun ṣiṣe onigbọwọ fun awọn ajinigbe ni wọn fi kan Awal Abubakar to jẹ ẹni kẹrin wọn. Ọkunrin ọhun ni wọn lo ran afurasi kín-in-ni, Mohammad Sheu Usman, lọwọ lati ba a gbe owo ti wọn gba lọwọ ajinigbe pamọ lagbegbe Shasha, l’Akurẹ, laarin ọdun 2018 si oṣu keje, ọdun 2019. Gbogbo awọn olujẹjọ naa ni lawọn o jẹbi ẹsun ti wọn fi kan wọn. Amofin G. A. Gbadamọsi lo n gbẹnusọ fun afurasi ọdaran kín-in-ni, nígbà ti Oloye Ọbafẹmi Bawa jẹ agbẹjọro fawọn mẹta yooku.


Ọkunrin ọhun ni wọn lo ran afurasi kín-in-ni, Mohammad Sheu Usman, lọwọ lati ba a gbe owo ti wọn gba lọwọ ajinigbe pamọ lagbegbe Shasha, l’Akurẹ, laarin ọdun 2018 si oṣu keje, ọdun 2019. Gbogbo awọn olujẹjọ naa ni lawọn o jẹbi ẹsun ti wọn fi kan wọn. Amofin G. A. Gbadamọsi lo n gbẹnusọ fun afurasi ọdaran kín-in-ni, nígbà ti Oloye Ọbafẹmi Bawa jẹ agbẹjọro fawọn mẹta yooku. Ọgbọnjọ, osu ta a wa yii, ni Onidaajọ Williams Ọlamide ni igbẹjọ yoo tun maa tẹsiwaju.


Ọgbọnjọ, osu ta a wa yii, ni Onidaajọ Williams Ọlamide ni igbẹjọ yoo tun maa tẹsiwaju.


A o ni i ṣatilẹyin foloṣelu kankan,  ayafi ti atunto Naijiria ba waye – Afẹnifẹre

Faith Adebọla, Eko “Mi o ni i fakoko ṣofo mọ lori ọrọ bi Buhari ṣe n ṣojuṣaaju lori ẹya ati ẹsin lorileede yii mọ, ko sẹni to tun nilo alaye rẹpẹtẹ lori iyẹn, ohun ti gbogbo aye ti mọ ni, iwa ẹlẹyamẹya rẹ, ati ẹlẹsinmẹsin rẹ ko fara sin rara, oun naa o si fi pamọ, ṣugbọn asiko ti to bayii lati jẹ ki gbogbo aye mọ ipinnu tiwa. Gbogbo ipá ati agbara to wa lọwọ wa la maa sa lati fi ba awọn eeyan wa sọrọ, ta a si maa yi wọn lọkan pada lati ma ṣe nigbagbọ tabi ṣatilẹyin fun eto idibo gbogbogboo ọdun 2023 to n bọ yii, tori irọ ati jibiti leto naa yoo jẹ bi ko ba si alaafia ati aabo nilẹ wa. Ko si le si alaafia ati aabo bi atunto gidi ko ba kọkọ waye na, ka si jọ ba ara wa sọrọ lori bi ajọṣepọ wa ni Naijiria ṣe maa jẹ.” Olori ẹgbẹ Afẹnifẹre, Oloye Ayọ Adebanjọ, lo sọrọ yii lasiko apero agbaye ti ẹgbẹ ajijagbara ilẹ Yoruba naa ṣe pẹlu awọn oniroyin l’Ọjọbọ, Tọsidee, ọjọ kẹwaa, oṣu kọkanla, ọdun yii. Apero naa waye ninu gbọngan apero otẹẹli kan lagbegbe Ikoyi, l’Erekuṣu Eko. Ọpọ awọn agbaagba ati olori ẹgbẹ naa l’Ekoo ati kaakiri awọn ipinlẹ ilẹ Yoruba, bii Igbakeji gomina ipinlẹ Eko tẹlẹ ri, Abilekọ Kofoworọla Bucknor-Akerele, Ajagun-fẹyinti Muyiwa Okunnọwọ, Ọba Ọladiipọ Ọlaitan, Igbakeji Olori ẹgbẹ Afẹnifẹre, Ọgbẹni Jare Ajayi, Alukoro apapọ, Ọgbẹni Ṣọla Ebiṣeeni, Akọwe ẹgbẹ, Ọmọọba Elias Matiminu, Baṣọrun Oluwaṣẹgun Sanni, Mọgaji Gboyega Adejumọ, Dokita Ẹbun Sonaya, Ọgbẹni Yẹmi Agbaje to jẹ olori ẹgbẹ naa nipinlẹ Ogun, ati awọn eekan eekan mi-in. Oloye Adebanjọ bẹrẹ ọrọ rẹ pẹlu alaye lori bi nnkan ṣe n fojoojumọ buru si i lorileede yii, paapaa lori eto aabo, eto iṣẹlu, ẹlẹyamẹya, igbọjẹgẹ ijọba, ẹtan ati ifiya jẹ alaiṣẹ.


Apero naa waye ninu gbọngan apero otẹẹli kan lagbegbe Ikoyi, l’Erekuṣu Eko. Ọpọ awọn agbaagba ati olori ẹgbẹ naa l’Ekoo ati kaakiri awọn ipinlẹ ilẹ Yoruba, bii Igbakeji gomina ipinlẹ Eko tẹlẹ ri, Abilekọ Kofoworọla Bucknor-Akerele, Ajagun-fẹyinti Muyiwa Okunnọwọ, Ọba Ọladiipọ Ọlaitan, Igbakeji Olori ẹgbẹ Afẹnifẹre, Ọgbẹni Jare Ajayi, Alukoro apapọ, Ọgbẹni Ṣọla Ebiṣeeni, Akọwe ẹgbẹ, Ọmọọba Elias Matiminu, Baṣọrun Oluwaṣẹgun Sanni, Mọgaji Gboyega Adejumọ, Dokita Ẹbun Sonaya, Ọgbẹni Yẹmi Agbaje to jẹ olori ẹgbẹ naa nipinlẹ Ogun, ati awọn eekan eekan mi-in. Oloye Adebanjọ bẹrẹ ọrọ rẹ pẹlu alaye lori bi nnkan ṣe n fojoojumọ buru si i lorileede yii, paapaa lori eto aabo, eto iṣẹlu, ẹlẹyamẹya, igbọjẹgẹ ijọba, ẹtan ati ifiya jẹ alaiṣẹ. O bẹnu atẹ lu ofin orileede wa tọdun 1999 ti a n lo lọwọlọwọ yii, o ni ayederu pọnbele ni, tori ki i ṣe agbarijọpọ awa ọmọ Naijiria la ṣe e, ijọba ologun Abdulsalam Abubakar atawọn ẹmẹwa rẹ ni wọn kọ ọ, ti wọn si gbe e le awọn oloṣelu lọwọ latọdun naa. O ni Naijiria yii ti yatọ patapata si erongba awọn baba nla wa ti wọn so wa pọ, ẹkọ ko si le ṣoju mimu, nnkan o le fara rọ nibẹ, ayafi bi atunto ba kọkọ waye. O rọ ijọba lati ṣeto ipade apero nla mi-in fun iṣọkan Naijiria, ki wọn mu awọn aṣoju ẹya, ẹsin, oṣelu ati ẹlẹgbẹjẹgbẹ, lati fori kori lori ajọṣepọ to le mu igba ọtun wa ni Naijiria, aijẹ bẹẹ, o lawọn o ni i gba ki ẹtan ati aifararọ yii maa lọ bẹẹ kọja ọdun 2023.


O bẹnu atẹ lu ofin orileede wa tọdun 1999 ti a n lo lọwọlọwọ yii, o ni ayederu pọnbele ni, tori ki i ṣe agbarijọpọ awa ọmọ Naijiria la ṣe e, ijọba ologun Abdulsalam Abubakar atawọn ẹmẹwa rẹ ni wọn kọ ọ, ti wọn si gbe e le awọn oloṣelu lọwọ latọdun naa. O ni Naijiria yii ti yatọ patapata si erongba awọn baba nla wa ti wọn so wa pọ, ẹkọ ko si le ṣoju mimu, nnkan o le fara rọ nibẹ, ayafi bi atunto ba kọkọ waye. O rọ ijọba lati ṣeto ipade apero nla mi-in fun iṣọkan Naijiria, ki wọn mu awọn aṣoju ẹya, ẹsin, oṣelu ati ẹlẹgbẹjẹgbẹ, lati fori kori lori ajọṣepọ to le mu igba ọtun wa ni Naijiria, aijẹ bẹẹ, o lawọn o ni i gba ki ẹtan ati aifararọ yii maa lọ bẹẹ kọja ọdun 2023. Nigba ti ALAROYE beere ohun ti ẹgbẹ naa yoo ṣe bi atunto ko ba waye, ati boya wọn ti jẹ ki Buhari mọ iru atunto ti wọn n beere fun, Alagba Adebanjọ sọ pe ‘orukọ ti a oo sọ ọmọ ẹni, inu ẹni ni i gbe’ lọrọ ohun tawọn yoo ṣe ti ijọba ba taku, o ni to bi di asiko to yẹ, igbesẹ to yẹ yoo tẹle e. O ni Buhari mọ ohun ti atunto jẹ, irọ ni pe ko mọ ọn, ọpọ igba lawọn si ti jẹ ki Aarẹ ati awọn gomina, titi kan awọn ileegbimọ aṣofin kaakiri ilẹ wa, mọ nipa ibeere yii. O ni eto aabo orileede yii ko le sunwọn si i ti ko ba si ọlọpaa ipinlẹ ati atunto Naijiria. Ni ti ọrọ oṣelu ọdun 2023, ẹgbẹ Afẹnifẹre lawọn o ṣatilẹyin fun ẹnikẹni, awọn o si ni i ṣatilẹyin fun ẹnikẹni, koda bi onitọhun ba ṣeleri pe oun yoo ṣeto atunto toun ba bọ si ipo aarẹ, tori ẹlẹtan ati alabosi lasan ni gbogbo wọn.


Nigba ti ALAROYE beere ohun ti ẹgbẹ naa yoo ṣe bi atunto ko ba waye, ati boya wọn ti jẹ ki Buhari mọ iru atunto ti wọn n beere fun, Alagba Adebanjọ sọ pe ‘orukọ ti a oo sọ ọmọ ẹni, inu ẹni ni i gbe’ lọrọ ohun tawọn yoo ṣe ti ijọba ba taku, o ni to bi di asiko to yẹ, igbesẹ to yẹ yoo tẹle e. O ni Buhari mọ ohun ti atunto jẹ, irọ ni pe ko mọ ọn, ọpọ igba lawọn si ti jẹ ki Aarẹ ati awọn gomina, titi kan awọn ileegbimọ aṣofin kaakiri ilẹ wa, mọ nipa ibeere yii. O ni eto aabo orileede yii ko le sunwọn si i ti ko ba si ọlọpaa ipinlẹ ati atunto Naijiria. Ni ti ọrọ oṣelu ọdun 2023, ẹgbẹ Afẹnifẹre lawọn o ṣatilẹyin fun ẹnikẹni, awọn o si ni i ṣatilẹyin fun ẹnikẹni, koda bi onitọhun ba ṣeleri pe oun yoo ṣeto atunto toun ba bọ si ipo aarẹ, tori ẹlẹtan ati alabosi lasan ni gbogbo wọn. O ni gbogbo ileri ti Buhari le ko too di Aarẹ, ati eyi ti Tinubu ṣe pe ẹgbẹ oṣelu APC yoo mojuto ọrọ atunto ati awọn nnkan to wa ninu iwe ofin wa ni wọn kuna lati mu ṣẹ, awọn o si ni i jẹ ki itakun kan fọ awọn l’epo lẹẹmeji.


O ni gbogbo ileri ti Buhari le ko too di Aarẹ, ati eyi ti Tinubu ṣe pe ẹgbẹ oṣelu APC yoo mojuto ọrọ atunto ati awọn nnkan to wa ninu iwe ofin wa ni wọn kuna lati mu ṣẹ, awọn o si ni i jẹ ki itakun kan fọ awọn l’epo lẹẹmeji.


Wọn ni Wasiu Ayinde gbowo ere lọwọ awọn eeyan, ko ṣere fun wọn, ko si d’owo pada

Adefunkẹ Adebiyi, Abẹokuta Abuku ki i kan ẹni ti ko jẹ nnkan, eeyan pataki labuku maa n wa ka. Afi keeyan maa ṣọ iwa rẹ laarin awujọ, ko ma huwa ti abuku yoo kan an, ko si ma rin ni bebe rẹ rara. Ni gbogbo ọsẹ to kọja yii, koda titi dasiko yii ni iroyin abuku to kan ọga awọn onifuji nni, Alaaji Wasiu Ayinde Marshal ( K 1), ṣi n ja ran-in lori ayelujura. Niṣe ni wọn ni K1 gbowo lọwọ awọn eeyan to pe e sode ere, ko si lọọ ṣere ọhun fun wọn. Koda, wọn ni Emmanuella Rọpo, ọmọbinrin ti Wasiu ṣẹṣe n fẹ bayii lo fowo to gba lode ere kọle fun. Wọn ni ninu owo ọhun lo fẹẹ fi ṣegbeyawo alarinrin pẹlu iyawo tuntun yii lọjọ kejidinlogun, oṣu kọkanla, niluu Abẹokuta.


Niṣe ni wọn ni K1 gbowo lọwọ awọn eeyan to pe e sode ere, ko si lọọ ṣere ọhun fun wọn. Koda, wọn ni Emmanuella Rọpo, ọmọbinrin ti Wasiu ṣẹṣe n fẹ bayii lo fowo to gba lode ere kọle fun. Wọn ni ninu owo ọhun lo fẹẹ fi ṣegbeyawo alarinrin pẹlu iyawo tuntun yii lọjọ kejidinlogun, oṣu kọkanla, niluu Abẹokuta. Bẹẹ loko ọrọ n bọ lọtun-un losi lori Fesibuuku ati Instagraamu, ti wọn n pe Oluaye awọn onifuji lorukọ buruku, wọn ni ẹlẹtẹ eeyan kan bayii ni Mayegun, ki i ṣe ẹni apọnle rara. Ẹka irorin ayelujara kan ti wọn n pe ni ‘Gistlovers’, royin pe Wasiu Ayinde dojuti awọn to pe e lode pe ko waa ṣere, nigba to kọ ti ko yọju sode wọn debi ti yoo tilẹ kọrin nibẹ. Ẹka iroyin naa sọ pe bi K1 ko si ṣe lọ sode naa ni ko tun da owo awọn to pe e sode naa pada fun wọn, awọn iyẹn si beere owo wọn titi, niṣe ni Oluaye ko da wọn lohun.


Bẹẹ loko ọrọ n bọ lọtun-un losi lori Fesibuuku ati Instagraamu, ti wọn n pe Oluaye awọn onifuji lorukọ buruku, wọn ni ẹlẹtẹ eeyan kan bayii ni Mayegun, ki i ṣe ẹni apọnle rara. Ẹka irorin ayelujara kan ti wọn n pe ni ‘Gistlovers’, royin pe Wasiu Ayinde dojuti awọn to pe e lode pe ko waa ṣere, nigba to kọ ti ko yọju sode wọn debi ti yoo tilẹ kọrin nibẹ. Ẹka iroyin naa sọ pe bi K1 ko si ṣe lọ sode naa ni ko tun da owo awọn to pe e sode naa pada fun wọn, awọn iyẹn si beere owo wọn titi, niṣe ni Oluaye ko da wọn lohun. Ọkan ninu awọn ti wọn ni wọn pe K1 pe ko waa ṣere ti ọkunrin naa ko si lọ ni wọn pe orukọ ẹ ni Lanre Ọlakanlu, iyẹn ọkunrin tawọn eeyan tun mọ si Mista Kogberegbe. Ẹka iroyin Gistlovers yii gbe ọrọ ti wọn ni Wasiu Ayinde ati ọkunrin naa jọ sọ sira wọn jade loju opo Fesibuuku, nibẹ ni Ọgbẹni Ọlakanlu ti sọ pe gbogbo owo ti Wasiu loun fẹẹ gba loun san fun un, ko si waa ṣere foun, n lọkunrin naa ba kọ ọ sibẹ pe Ade ori ọkin yoo too di ade ori ti wọn fi n wọlẹ laipẹ. O ni ti Wasiu ba ro pe oun tobi, oun si le maa fi awọn eeyan yooku wọlẹ, irọ lo pa. Ọlakanlu sọ pe Mayegun sare lọọ ṣe ifọrọwanilẹnuwo pẹlu awọn ẹka iroyin elebi kan, ki wọn le maa ba a bo aṣiri irọ to n pa kiri.


Ọkan ninu awọn ti wọn ni wọn pe K1 pe ko waa ṣere ti ọkunrin naa ko si lọ ni wọn pe orukọ ẹ ni Lanre Ọlakanlu, iyẹn ọkunrin tawọn eeyan tun mọ si Mista Kogberegbe. Ẹka iroyin Gistlovers yii gbe ọrọ ti wọn ni Wasiu Ayinde ati ọkunrin naa jọ sọ sira wọn jade loju opo Fesibuuku, nibẹ ni Ọgbẹni Ọlakanlu ti sọ pe gbogbo owo ti Wasiu loun fẹẹ gba loun san fun un, ko si waa ṣere foun, n lọkunrin naa ba kọ ọ sibẹ pe Ade ori ọkin yoo too di ade ori ti wọn fi n wọlẹ laipẹ. O ni ti Wasiu ba ro pe oun tobi, oun si le maa fi awọn eeyan yooku wọlẹ, irọ lo pa. Ọlakanlu sọ pe Mayegun sare lọọ ṣe ifọrọwanilẹnuwo pẹlu awọn ẹka iroyin elebi kan, ki wọn le maa ba a bo aṣiri irọ to n pa kiri. O ni ki K1 sanwo ere to gba lọwọ awọn eeyan pada. O ni awọn eeyan meji kan wa ti wọn n sunkun soun lọrun bayii, nitori Wasiu gbowo lọwọ wọn, ko lọọ kọrin fun wọn, ko si tun da owo wọn pada. Ọkunrin yii sọ pe ki Mayegun da owo awọn to jẹ lowo pada, abi ṣe iyẹn tun ṣoro lati ṣe fun un ni.


O ni ki K1 sanwo ere to gba lọwọ awọn eeyan pada. O ni awọn eeyan meji kan wa ti wọn n sunkun soun lọrun bayii, nitori Wasiu gbowo lọwọ wọn, ko lọọ kọrin fun wọn, ko si tun da owo wọn pada. Ọkunrin yii sọ pe ki Mayegun da owo awọn to jẹ lowo pada, abi ṣe iyẹn tun ṣoro lati ṣe fun un ni. Nibi to ti waa fọ gbogbo ẹ loju ni ibi to ti kọ ọ pe, ‘nigba ti ọrọ yii ba le tan, Ọgagun Wasiu oloko dogi-dọpẹ, afoko ṣaanu, o o ni i laiki ẹ o. Mo maa fun gbogbo awọn to o jẹ lowo ladirẹsi ibi ti iwọ ati Emmanuella ti fẹẹ ṣegbeyawo lọjọ kejidinlogun, o o ni i fẹ kirU ẹ ṣẹlẹ.” Awọn ọrọ mi-in ti ko tiẹ ṣee kọ soju iwe iroyin tun wa ninu ohun ti ọkunrin yii sọ si Wasiu Ayinde, to ni Mayegun naa ki i ṣe ẹni apọnle rara. Bi ọrọ ṣe n bọ sori Wasiu lo n bọ sori iyawo ọsingin to ṣẹṣẹ fẹẹ gbe naa, ti epe diẹdiẹ si tun n kun un pẹlu. Bẹẹ lọsẹ to kọja yii ni Emmanuella kọ ọrọ iwuri nipa Wasiu Ayinde sori ayelujara, to ni iru ọkunrin bii tiẹ ṣọwọn.


Nibi to ti waa fọ gbogbo ẹ loju ni ibi to ti kọ ọ pe, ‘nigba ti ọrọ yii ba le tan, Ọgagun Wasiu oloko dogi-dọpẹ, afoko ṣaanu, o o ni i laiki ẹ o. Mo maa fun gbogbo awọn to o jẹ lowo ladirẹsi ibi ti iwọ ati Emmanuella ti fẹẹ ṣegbeyawo lọjọ kejidinlogun, o o ni i fẹ kirU ẹ ṣẹlẹ.” Awọn ọrọ mi-in ti ko tiẹ ṣee kọ soju iwe iroyin tun wa ninu ohun ti ọkunrin yii sọ si Wasiu Ayinde, to ni Mayegun naa ki i ṣe ẹni apọnle rara. Bi ọrọ ṣe n bọ sori Wasiu lo n bọ sori iyawo ọsingin to ṣẹṣẹ fẹẹ gbe naa, ti epe diẹdiẹ si tun n kun un pẹlu. Bẹẹ lọsẹ to kọja yii ni Emmanuella kọ ọrọ iwuri nipa Wasiu Ayinde sori ayelujara, to ni iru ọkunrin bii tiẹ ṣọwọn. Rọpo pọn Oluaye le pupọ, o lọtọ lohun toun ti n ro nipa rẹ tẹlẹ, aṣe isunmọni la a mọṣe ẹni, oun ṣẹṣẹ gba pe ọtọ ni tiyọ laarin eroja ọbẹ ni nigba toun sun mọ Mayegun. Afi bo ṣe waa jẹ pe lẹyin apọnle naa ni abuku bẹrẹ si i jẹ yọ fun ọkunrin naa. Ẹlomi-in to tun fẹsun yii kan Oluaye Fuji ni ọkunrin adẹrin-in-poṣonu ti wọn n pe ni Ẹlẹnu, ẹni ti orukọ rẹ gan-an n jẹ Babatunde Akinlami.


Rọpo pọn Oluaye le pupọ, o lọtọ lohun toun ti n ro nipa rẹ tẹlẹ, aṣe isunmọni la a mọṣe ẹni, oun ṣẹṣẹ gba pe ọtọ ni tiyọ laarin eroja ọbẹ ni nigba toun sun mọ Mayegun. Afi bo ṣe waa jẹ pe lẹyin apọnle naa ni abuku bẹrẹ si i jẹ yọ fun ọkunrin naa. Ẹlomi-in to tun fẹsun yii kan Oluaye Fuji ni ọkunrin adẹrin-in-poṣonu ti wọn n pe ni Ẹlẹnu, ẹni ti orukọ rẹ gan-an n jẹ Babatunde Akinlami. Ori ẹka Instagraamu ni Ẹlẹnu ti kọkọ kede ẹ pe oun sanwo ere fun Wasiu Ayinde loṣu kẹsan-an ọdun yii lati waa ṣere foun, o ni titi dasiko yii, ọkunrin onifuji naa ko waa ṣere ọhun, bẹẹ ni ko dawo oun pada. Ẹlẹnu pe Wasiu ati maneja ẹ, Mike Fash, o ni ki wọn ṣe nọma. Koda, orilẹ-ede Amẹrika lo yẹ ki ere ti Ẹlẹnu pe wọn si yii ti waye, oun si ro pe ki wọn waa ṣere naa nirọrun gẹgẹ bi wọn ṣe ṣeleri ẹ foun ni, ṣugbọn nigba ti Ẹlẹnu ko ri Wasiu atawọn elegbe ẹ, ti wọn ko tun da owo rẹ pada fun un, ọkunrin alawada naa gba ori ẹka Instagraamu lọ, o si kọ ọrọ sibẹ pe ẹni apọnle ni Wasiu Ayinde lọwọ oun lọjọ to ti pẹ, bẹẹ naa loun si ṣe fẹran ere rẹ.


Ori ẹka Instagraamu ni Ẹlẹnu ti kọkọ kede ẹ pe oun sanwo ere fun Wasiu Ayinde loṣu kẹsan-an ọdun yii lati waa ṣere foun, o ni titi dasiko yii, ọkunrin onifuji naa ko waa ṣere ọhun, bẹẹ ni ko dawo oun pada. Ẹlẹnu pe Wasiu ati maneja ẹ, Mike Fash, o ni ki wọn ṣe nọma. Koda, orilẹ-ede Amẹrika lo yẹ ki ere ti Ẹlẹnu pe wọn si yii ti waye, oun si ro pe ki wọn waa ṣere naa nirọrun gẹgẹ bi wọn ṣe ṣeleri ẹ foun ni, ṣugbọn nigba ti Ẹlẹnu ko ri Wasiu atawọn elegbe ẹ, ti wọn ko tun da owo rẹ pada fun un, ọkunrin alawada naa gba ori ẹka Instagraamu lọ, o si kọ ọrọ sibẹ pe ẹni apọnle ni Wasiu Ayinde lọwọ oun lọjọ to ti pẹ, bẹẹ naa loun si ṣe fẹran ere rẹ. O ni ṣugbọn eyi ti wọn n ṣe yii ko daa rara, wọn si gbọdọ dẹkun ẹ. Ẹlẹnu sọ fun Wasiu loju opo naa pe owo dọla rẹpẹtẹ loun san fun un, maneja rẹ si n sọ foun pe nitori Korona to wa nita, gbogbo elegbe gbọdọ gba abẹrẹ ki wọn too wa lo fa a tawọn ko ṣe ti i wa, nigba to ya ni wọn tun bẹrẹ si i purọ mọ fisa, ti wọn ni ai ti i riwee irinna gba lo fa a tawọn ko fi wa. Ẹlẹnu ni ki wọn ma wulẹ da ara wọn laamu mọ, oun paapaa ko tiẹ ṣe mọ, ki wọn da owo oun pada, ki wọn mọ bi wọn yoo ṣe ta ayẹyẹ toun tori ẹ sanwo fun wọn fẹlomi-in, ki wọn kowo toun foun ni, oun ko ṣe mọ. Bi ti Ẹlẹnu yii ṣe tun jade lawọn eeyan bẹrẹ si i sọrọ nipa ohun to n ṣẹlẹ si Mayegun ilẹ Yoruba yii, wọn ni Wasiu to jẹ ahun buruku loun funra ẹ, ti ki i lee fun eeyan lowo, oun lo waa n gbowo lọwọ awọn ololufẹ rẹ ti ko si lọọ ṣere fun wọn bayii, to si fẹẹ sọ ara rẹ di ẹni abuku, to fẹẹ sọ Ade ori ọkin rẹ di ti ẹyẹ buruku, ẹyẹkẹyẹ.


O ni ṣugbọn eyi ti wọn n ṣe yii ko daa rara, wọn si gbọdọ dẹkun ẹ. Ẹlẹnu sọ fun Wasiu loju opo naa pe owo dọla rẹpẹtẹ loun san fun un, maneja rẹ si n sọ foun pe nitori Korona to wa nita, gbogbo elegbe gbọdọ gba abẹrẹ ki wọn too wa lo fa a tawọn ko ṣe ti i wa, nigba to ya ni wọn tun bẹrẹ si i purọ mọ fisa, ti wọn ni ai ti i riwee irinna gba lo fa a tawọn ko fi wa. Ẹlẹnu ni ki wọn ma wulẹ da ara wọn laamu mọ, oun paapaa ko tiẹ ṣe mọ, ki wọn da owo oun pada, ki wọn mọ bi wọn yoo ṣe ta ayẹyẹ toun tori ẹ sanwo fun wọn fẹlomi-in, ki wọn kowo toun foun ni, oun ko ṣe mọ. Bi ti Ẹlẹnu yii ṣe tun jade lawọn eeyan bẹrẹ si i sọrọ nipa ohun to n ṣẹlẹ si Mayegun ilẹ Yoruba yii, wọn ni Wasiu to jẹ ahun buruku loun funra ẹ, ti ki i lee fun eeyan lowo, oun lo waa n gbowo lọwọ awọn ololufẹ rẹ ti ko si lọọ ṣere fun wọn bayii, to si fẹẹ sọ ara rẹ di ẹni abuku, to fẹẹ sọ Ade ori ọkin rẹ di ti ẹyẹ buruku, ẹyẹkẹyẹ. Nigba ti ọrọ naa ko yee tan kaye, Mayegun naa jade sọrọ loju opo Instagraamu rẹ, o loun ko fagi le irin-ajo ilu oyinbo kankan lẹyin toun gbowo lọwọ wọn, gbogbo eto loun si ti ṣe kalẹ pẹlu awọn ọmọ ẹgbẹ oun lati rin irin naa, Fisa nikan lo ku ti ko ti i pari, eyi ko si ki i ṣe iṣẹ oun, bi ko ṣe ti Ẹmbasi Amẹrika to wa nilẹ yii. K1 sọ pe oun ko tilẹ fẹẹ fesi si ọrọ ọhun tẹlẹ, ṣugbọn nitori awọn ololufẹ oun toun bọwọ fun pupọ, to si yẹ koun ṣalaye ọrọ fun lo fa eyi toun n ṣe yii. O loun ko ni i pẹlu ọbọ awọn ti ko mọ bi wọn ṣe n lo ayelujara jawura, ki kaluku kọ beeyan ṣe n sọrọ loju opo yii, ki wọn yee lo ede to le tabuku ẹni keji wọn.


Nigba ti ọrọ naa ko yee tan kaye, Mayegun naa jade sọrọ loju opo Instagraamu rẹ, o loun ko fagi le irin-ajo ilu oyinbo kankan lẹyin toun gbowo lọwọ wọn, gbogbo eto loun si ti ṣe kalẹ pẹlu awọn ọmọ ẹgbẹ oun lati rin irin naa, Fisa nikan lo ku ti ko ti i pari, eyi ko si ki i ṣe iṣẹ oun, bi ko ṣe ti Ẹmbasi Amẹrika to wa nilẹ yii. K1 sọ pe oun ko tilẹ fẹẹ fesi si ọrọ ọhun tẹlẹ, ṣugbọn nitori awọn ololufẹ oun toun bọwọ fun pupọ, to si yẹ koun ṣalaye ọrọ fun lo fa eyi toun n ṣe yii. O loun ko ni i pẹlu ọbọ awọn ti ko mọ bi wọn ṣe n lo ayelujara jawura, ki kaluku kọ beeyan ṣe n sọrọ loju opo yii, ki wọn yee lo ede to le tabuku ẹni keji wọn. Ṣa, awuyewuye ọhun ko ti i duro.Boya bawọn ti wọn n fẹsun kan Wasiu ba ri owo wọn gba, tabi to ba ṣere ọhun fun wọn, gbogbo ẹ yoo yanju lọjọ kan.


Ṣa, awuyewuye ọhun ko ti i duro.Boya bawọn ti wọn n fẹsun kan Wasiu ba ri owo wọn gba, tabi to ba ṣere ọhun fun wọn, gbogbo ẹ yoo yanju lọjọ kan.


Ọrọ Sunday Igboho: A o ni i sọ iṣẹ ti a n ṣe lori ẹ sita, ṣugbọn a ko dakẹ rara – Afẹnifẹre

Faith Adebọla, Eko Ẹgbẹ ajijangbara ilẹ Yoruba nni, Afẹnifẹre, ti sọ pe agba to lomi ninu ki i pariwo lawọn fi ọrọ igbesẹ tawọn n gbe lori ọrọ Oloye Sunday Adeyẹmọ tawọn eeyan mọ si Sunday Igboho ṣe. Wọn lawọn ko sun lori ẹ rara, gbogbo irin to si yẹ kawọn rin lawọn n rin bo tilẹ jẹ pe awọn o ni i sọ awọn irin naa sita lasiko yii, tori gbogbo aṣọ kọ la a sa loorun. Olori ẹgbẹ Afẹnifẹre, Oloye Ayọ Adebanjọ, sọrọ yii lasiko to n dahun ibeere latọdọ awọn oniroyin nibi apero agbaye kan ti wọn ṣeto rẹ lati sọrọ nipa erongba ẹgbẹ naa lori ipo ti orileede wa. Ọjọbọ, Tọsidee yii, lapero naa waye n’Ikoyi, l’Ekoo. Baba Adebanjọ ni oriṣiiriṣii igbesẹ ni ẹgbẹ Afẹnifẹre n gbe lati ri i pe wọn tu Sunday Igboho silẹ, o ni bawọn ṣe n ṣiṣẹ lori iṣẹlẹ naa pẹlu awọn alaṣẹ tọrọ kan, bẹẹ lawọn n ṣiṣẹ pẹlu awọn alaṣẹ orileede Olominira Benin. “Ọrọ to gbẹgẹ lọrọ yẹn, ẹ si le reti ki n maa sọ gbogbo igbesẹ ti a ti gbe ateyi ti a n gbe lọwọlọwọ ni gbagba ita bayii.


Ọjọbọ, Tọsidee yii, lapero naa waye n’Ikoyi, l’Ekoo. Baba Adebanjọ ni oriṣiiriṣii igbesẹ ni ẹgbẹ Afẹnifẹre n gbe lati ri i pe wọn tu Sunday Igboho silẹ, o ni bawọn ṣe n ṣiṣẹ lori iṣẹlẹ naa pẹlu awọn alaṣẹ tọrọ kan, bẹẹ lawọn n ṣiṣẹ pẹlu awọn alaṣẹ orileede Olominira Benin. “Ọrọ to gbẹgẹ lọrọ yẹn, ẹ si le reti ki n maa sọ gbogbo igbesẹ ti a ti gbe ateyi ti a n gbe lọwọlọwọ ni gbagba ita bayii. Iṣẹ n lọ lori ẹ, a fọwọ lẹran, a o si ni i duro titi ta a fi maa ṣaṣeyọri. Adura ni kẹ ẹ maa fi ran wa lọwọ.” Bakan naa ni baba ẹni ọdun mẹtalelaaadọrun naa bẹnu atẹ lu iwa ojo to wọpọ laarin ẹya Yoruba. O ni ominira tawọn eeyan n gbadun lasiko yii, awọn kan ni wọn ti ja fun un, ti wọn si fi ẹmi wọn lelẹ lori ẹ, bo tilẹ jẹ pe a o ti i de ibi ti a fẹ, o si ṣe pataki kawa naa pinnu lati ja titi ta a fi maa de ibi to yẹ.


Iṣẹ n lọ lori ẹ, a fọwọ lẹran, a o si ni i duro titi ta a fi maa ṣaṣeyọri. Adura ni kẹ ẹ maa fi ran wa lọwọ.” Bakan naa ni baba ẹni ọdun mẹtalelaaadọrun naa bẹnu atẹ lu iwa ojo to wọpọ laarin ẹya Yoruba. O ni ominira tawọn eeyan n gbadun lasiko yii, awọn kan ni wọn ti ja fun un, ti wọn si fi ẹmi wọn lelẹ lori ẹ, bo tilẹ jẹ pe a o ti i de ibi ti a fẹ, o si ṣe pataki kawa naa pinnu lati ja titi ta a fi maa de ibi to yẹ. “Wọn o ki i fi ominira bẹẹyan, niṣe leeyan n ja fun un. Iwọnba ominira tawọn eeyan n gbadun lasiko yii, awọn kan ni wọn ti ja fun un, ọpọ lo dero ẹwọn tori ẹ, awọn mi-in padanu ẹmi wọn kawa le gbadun. Ṣugbọn ọpọ eeyan lo ti di ojo lonii, ko sẹni to fẹẹ ja tabi ku.


“Wọn o ki i fi ominira bẹẹyan, niṣe leeyan n ja fun un. Iwọnba ominira tawọn eeyan n gbadun lasiko yii, awọn kan ni wọn ti ja fun un, ọpọ lo dero ẹwọn tori ẹ, awọn mi-in padanu ẹmi wọn kawa le gbadun. Ṣugbọn ọpọ eeyan lo ti di ojo lonii, ko sẹni to fẹẹ ja tabi ku. Ẹgbẹ Afẹnifẹre ki i ṣe ti idaluru tabi iditẹ sijọba o, ṣugbọn gbogbo ohun to ba maa fun ọmọ Yoruba lanfaani lati wa ni ipo to yẹ ẹ lawujọ lawa duro fun, a o si ni i yẹsẹ lori ẹ.


Ẹgbẹ Afẹnifẹre ki i ṣe ti idaluru tabi iditẹ sijọba o, ṣugbọn gbogbo ohun to ba maa fun ọmọ Yoruba lanfaani lati wa ni ipo to yẹ ẹ lawujọ lawa duro fun, a o si ni i yẹsẹ lori ẹ.


Nitori wahala to ṣẹlẹ lẹyin atundi ibo kansẹlọ, Akeredolu kede konilegbele n’Igbara-Oke

Oluṣẹyẹ Iyiade, Akurẹ Gomina ipinlẹ Ondo Rotimi Akeredolu ti kede ofin konilegbele niluu Igbara-Oke to jẹ ibujoko ijọba Ifẹdọrẹ latari rogbodiyan to fẹẹ su yọ lẹyin atundi eto idibo sipo kansẹlọ to waye l’Ọjọruu, Wẹsidee, ọsẹ yii. Asẹ yii waye ninu atẹjade kan ti Akọwe iroyin gomina, Richard Ọlabọde, fi ṣọwọ sawọn oniroyin lalẹ Ọjọbọ, Tọsidee, ọsẹ yii. Agbẹnusọ gomina ọhun ni ijọba gbe igbesẹ yii lati dena rogbodiyan to ṣee ṣe ko waye ninu ọkan-o-jọkan ifẹhonu han tawọn eeyan tinu n bi gun le ẹyin ti wọn kede ẹni to jawe olubori ninu atundi ibo naa. Arakunrin waa rọ gbogbo awọn ọba atawọn olori agbegbe kọọkan lati mojuto agbegbe ti wọn n ṣakoso, ki wọn si ri i daju pe awọn eeyan wọn tẹle ofin konilegbele oni wakati mẹrinlelogun ọhun. Ajọ eleto idibo ipinlẹ Ondo ni wọn fagi le eto idibo kansẹlọ wọọdu mẹta nijọba ibilẹ Ariwa Akurẹ ati Ifẹdọrẹ latari wahala to waye lawọn wọọdu ọhun lasiko ti wọn n dibo ijọba ibilẹ ninu osu kẹjọ, ọdun to kọja. Ọjọruu, Wẹsidee, ni atundi idibo naa waye, ti ajọ to ṣeto rẹ si ti fawọn mẹtẹẹta to yege niwe-ẹri l’Ọjọbọ, Tọsidee ọsẹ yii.


Oṣeni lu awọn eeyan ni jibiti l’Akurẹ, lo ba sa wa s’Ekoo

Oluṣẹyẹ Iyiade, Akurẹ Alakooso agba fajọ sifu difẹnsi ipinlẹ Ondo, Dokita Hammed Abọdẹrin, ni o ṣee ṣe kí afurasi ọhun foju bale-ẹjọ lẹyin ti iwadii ba pari lori ẹsun bii mẹta ọtọọtọ ti wọn fi kan an.


Wọn ti mu Suliya o, lati Ilobu lo ti lọọ ji ewurẹ l’Oṣogbo

Florence Babaṣọla, Ọṣogbo Awọn oṣiṣẹ ajọ sifu difẹnsi nipinlẹ Ọṣun ti tẹ iyaale ile kan, Suliyat, ẹni ti wọn sọ pe o ji ewurẹ kan niluu Oṣogbo. Atẹjade kan lati ọdọ Agbẹnusọ ajọ naa, Daniel Adigun, sọ pe agbegbe Konda, niluu Ilobu, ni obinrin naa n gbe, ṣugbọn agbegbe Ayepe, niluu Oṣogbo, lo ti lọọ ji ewurẹ naa. Adigun ṣalaye pe o ti pẹ ti awọn nnkan ọsin ti n poora laduugbo naa, ti wọn si maa n fi iṣẹlẹ naa to awọn agbofinro leti. Ṣugbọn lọjọ kẹsan-an, oṣu kọkanla, ọdun yii, ni Suliya lọ sibẹ, to si ji ewurẹ dudu nla kan, bo ṣe n mu un kuro ninu adugbo ni ẹnikan pade rẹ lọna, ti wọn si beere ibi to ti ri ewurẹ ọhun. Nigba ti Suliya n kalolo, ti ko si ri ọrọ kankan sọ ni awọn araadugbo bẹrẹ si i na an, ọpẹlọpẹ awọn sifu difẹnsi ti wọn tete debẹ, awọn ni wọn gbe e kuro laarin wọn lọ si ọfiisi wọn. Lọdọ wọn ni afurasi naa, ẹni ọgbọn ọdun, ti jẹwọ pe loootọ loun ji ewurẹ naa.


Ṣugbọn lọjọ kẹsan-an, oṣu kọkanla, ọdun yii, ni Suliya lọ sibẹ, to si ji ewurẹ dudu nla kan, bo ṣe n mu un kuro ninu adugbo ni ẹnikan pade rẹ lọna, ti wọn si beere ibi to ti ri ewurẹ ọhun. Nigba ti Suliya n kalolo, ti ko si ri ọrọ kankan sọ ni awọn araadugbo bẹrẹ si i na an, ọpẹlọpẹ awọn sifu difẹnsi ti wọn tete debẹ, awọn ni wọn gbe e kuro laarin wọn lọ si ọfiisi wọn. Lọdọ wọn ni afurasi naa, ẹni ọgbọn ọdun, ti jẹwọ pe loootọ loun ji ewurẹ naa. Adigun sọ siwaju pe lẹyin iwadi ni obinrin naa yoo foju bale-ẹjọ.


Adigun sọ siwaju pe lẹyin iwadi ni obinrin naa yoo foju bale-ẹjọ.


Ọwọ ti tẹ Toyin, ijaabu loun ati ọkọ rẹ fi n lu awọn aafaa ni jibiti l’Akurẹ

Oluṣẹyẹ Iyiade, Akurẹ Tọkọ-taya kan ti wọn n fi ẹṣin Musulumi boju lu awọn eeyan ni jibiti lọwọ palaba wọn ti ṣegi pẹlu bọwọ ajọ sifu difẹnsi ṣe tẹ wọn niluu Irẹṣẹ, nijọba ibilẹ Ifẹdọrẹ, nibi ti wọn fi ṣe ibuba. Awọn afurasi ọhun, Oluwaṣeun Toyin, Quazeem Ismail, ọkọ rẹ, ati ọmọbinrin kan, Tosin Michael, lọwọ tẹ lọsẹ yii lẹyin ti wọn ti lu ọpọlọpọ awọn eeyan ni jìbìtì niluu Akurẹ ati agbegbe rẹ. Ni ibamu pẹlu alaye ti alakooso awọn sifu difẹnsi ipinlẹ Ondo, Dokita Hammed Abọdunrin, ṣe fawọn oniroyin lasiko ti wọn n ṣafihan awọn afurasi ọdaran ọhun ni olu ileeṣẹ wọn to wa ni Alagbaka, l’Akurẹ. O ni ṣe ni Toyin ati ọkọ rẹ jọ gbimọ-pọ, ti wọn si lọọ ran ijaabu kan ti ọmọbinrin ẹni ọdun mejilelọgbọn ọhun si n fara rẹ han gẹgẹ bii Musulumi ododo nigbakuugba ti wọn ba ti fẹẹ lọọ ṣiṣẹ gbaju-ẹ ti wọn yan laayo. Awọn mọsalasi ni tọkọ-taya naa saaba maa n lọ, irọ ti wọn si maa n pa fawọn aafaa atawọn olujọsin ti wọn ba ti ba lawọn ile-ijọsin ọhun ni pe ọmọlẹyin Krisiti ni Toyin pẹlu aburo rẹ tẹlẹ, ati pe ni kete toun ati Tosin aburo rẹ ti gba ẹṣin Musulumi lawọn ẹbi ti kẹyin si wọn, ti wọn si le e kuro nile ti wọn n gbe l’Ekoo Ọpọlọpọ igba ní Toyin maa n yi orukọ rẹ pada tí yoo si ni Sulifa tabi Zainab loun n jẹ, ti Tosin aburo rẹ naa si n pe ara rẹ ni Sadiat, kawọn ti wọn fẹẹ lu ni jibiti le gba wọn gbọ pe Musulumi ododo ni wọn loootọ. Quazeem ni wọn lo maa n fi ọkada gbe wọn kaakiri ọdọ awọn aafaa ati mọṣalasi nibi tawọn eeyan ti n da ọpọlọpọ owo jọ fun wọn.


O ni ṣe ni Toyin ati ọkọ rẹ jọ gbimọ-pọ, ti wọn si lọọ ran ijaabu kan ti ọmọbinrin ẹni ọdun mejilelọgbọn ọhun si n fara rẹ han gẹgẹ bii Musulumi ododo nigbakuugba ti wọn ba ti fẹẹ lọọ ṣiṣẹ gbaju-ẹ ti wọn yan laayo. Awọn mọsalasi ni tọkọ-taya naa saaba maa n lọ, irọ ti wọn si maa n pa fawọn aafaa atawọn olujọsin ti wọn ba ti ba lawọn ile-ijọsin ọhun ni pe ọmọlẹyin Krisiti ni Toyin pẹlu aburo rẹ tẹlẹ, ati pe ni kete toun ati Tosin aburo rẹ ti gba ẹṣin Musulumi lawọn ẹbi ti kẹyin si wọn, ti wọn si le e kuro nile ti wọn n gbe l’Ekoo Ọpọlọpọ igba ní Toyin maa n yi orukọ rẹ pada tí yoo si ni Sulifa tabi Zainab loun n jẹ, ti Tosin aburo rẹ naa si n pe ara rẹ ni Sadiat, kawọn ti wọn fẹẹ lu ni jibiti le gba wọn gbọ pe Musulumi ododo ni wọn loootọ. Quazeem ni wọn lo maa n fi ọkada gbe wọn kaakiri ọdọ awọn aafaa ati mọṣalasi nibi tawọn eeyan ti n da ọpọlọpọ owo jọ fun wọn. Awọn afurasi mẹtẹẹta lọwọ tẹ ni ibẹrẹ ọsẹ ta a wa yii lasiko ti wọn tun n lu awọn eeyan ni jibiti lọwọ gẹgẹ bii iṣe wọn, ti awọn eeyan sì fa wọn le awọn sifu difẹnsi lọwọ. Dokita Abọdunrin ni iwadii awọn ṣi n tẹsiwaju lori ẹsun ti wọn fi kan awọn afurasi onijibiti ọhun.


Awọn afurasi mẹtẹẹta lọwọ tẹ ni ibẹrẹ ọsẹ ta a wa yii lasiko ti wọn tun n lu awọn eeyan ni jibiti lọwọ gẹgẹ bii iṣe wọn, ti awọn eeyan sì fa wọn le awọn sifu difẹnsi lọwọ. Dokita Abọdunrin ni iwadii awọn ṣi n tẹsiwaju lori ẹsun ti wọn fi kan awọn afurasi onijibiti ọhun.


Ẹni kan ku, ọpọ eeyan tun fara pa ninu ijamba ọkọ l’Ọba-Akoko

Oluṣẹyẹ Iyiade, Akurẹ Eeyan kan la gbọ pe o ku, nigba tawọn mi-in fara pa ninu ijamba ọkọ to waye loju ọna marosẹ Ọba si Ikarẹ Akoko, lalẹ Ọjọruu, Wẹsidee, ọsẹ yii. ALAROYE fidi rẹ mulẹ nipa iṣẹlẹ ọhun pe awakọ jiipu Range Rover kan ti ko ti i ni nọmba lo ṣeesi ya kuro lọna tìrẹ, nibi to ti n gbiyanju ati pẹwọ fun awọn koto keekeeke to wa lọna, to si ṣe bẹẹ lọọ kọ lu ọkọ bọọsi elero mẹwaa to n bọ lati Ikarẹ Akoko. Dẹrẹba bọọsi ọhun, Mukaila Olooru, nikan ni wọn lo ku loju-ẹsẹ, nigba ti pupọ awọn ero to gbe naa si farapa yannayanna. Ọkan ninu awọn oṣiṣẹ ẹsọ oju popo lagbegbe Ikarẹ Akoko to ba wa sọrọ nipa iṣẹlẹ ọhun ni ere asapajude tí awakọ jiipu Range Rover n sa lasiko to n pẹwọ fawọn koto oju ọna lo mu ko lọọ kọ lu ẹni ẹlẹni to wa lọna tìrẹ. O ni loju-ẹsẹ ti wọn pe awọn lawọn ti de si ojuko ibi tí ijamba naa ti waye, ti awọn si sare ko awọn to ṣeṣe lọ sile-iwosan ijọba to wa n’Ikarẹ. Mọsuari ọsibitu yii kan naa lo ni awọn gbe oku awakọ bọọsi to ku si titi tawọn ẹbi rẹ yoo fi yọju.


Wasiu fo fẹnsi wọle onile, lo ba ji jẹnẹretọ nibẹ n’llọrin

Ibrahim Alagunmu, Ilọrin Ọjọbọ, Tọsidee, ọṣẹ yii, lọwọ ajọ ẹsọ alaabo ṣifu difẹnsi, ẹka ti ipinlẹ Kwara, tẹ ẹni ọdun mọkanlelogun kan, Abdulwasiu Sulaiman, lagbegbe Oke-Foma Phase 3, ile olowo pọọku ijọba apapọ, niluu Ilọrin, lasiko to lọọ ji jẹnẹretọ gbe to n dari bọ wale. Titi di asiko ta a n ko iroyin yii jọ, ahamọ ajọ NSCDC, ni Wasiu ṣi wa latari ẹsun idigunjale ti wọn fi kan an ọhun. Agbẹnusọ ajọ naa, Ọgbẹni Babawale Zaid Afolabi, sọ pe awọn fijilante ni wọn gba Wasiu mu lagbegbe Oke-Foma, pẹlu jẹnẹretọ aladuugbo wọn kan to n jẹ Moshood Otubu, to lọọ ji gbe. Afọlabi tẹsiwaju pe, niṣe ni Wasiu fo fẹnsi wọle, to si lọọ ji ẹrọ amunawa to to ẹgbẹrun lọna aadọjọ naira gbe. Afurasi ọdaran ọhun jẹwọ pe loootọ loun ji i gbe, ṣugbọn awọn pọ ti awọn jọ n digunjale ni agbegbe naa. Afọlabi ni iwadii n tẹsiwaju lori iṣẹlẹ ọhun, ajọ naa yoo si sa ipa rẹ lati mu awọn ọdaran ẹgbẹ rẹ yooku.


Afọlabi tẹsiwaju pe, niṣe ni Wasiu fo fẹnsi wọle, to si lọọ ji ẹrọ amunawa to to ẹgbẹrun lọna aadọjọ naira gbe. Afurasi ọdaran ọhun jẹwọ pe loootọ loun ji i gbe, ṣugbọn awọn pọ ti awọn jọ n digunjale ni agbegbe naa. Afọlabi ni iwadii n tẹsiwaju lori iṣẹlẹ ọhun, ajọ naa yoo si sa ipa rẹ lati mu awọn ọdaran ẹgbẹ rẹ yooku. Ṣugbọn titi igba naa, ki Wasiu maa gba afẹfẹ lahaamọ.


Ṣugbọn titi igba naa, ki Wasiu maa gba afẹfẹ lahaamọ.


Owo itusilẹ awọn ti wọn ji gbe lawọn mẹta yii fẹẹ gba tọwọ fi ba wọn

Adefunkẹ Adébiyi, Abẹokuta Lọjọ Iṣẹgun, Tusidee, ọjọ kẹsan-an, oṣu kọkanla, ni awọn mẹta yii, Abubakar Sọdiq, Ibrahim Kuaki ati Muhammadu Dio, bọ sọwọ ọlọpaa lasiko ti wọn fẹẹ gbowo itusilẹ lọwọ ẹbi awọn ti wọn ji gbe l’Abule Ọba Alamala, loju ọna Ayetoro, ipinlẹ Ogun. Teṣan ọlọpaa Ilupeju ni Olobo ta, pe awọn ajinigbe ti ji awọn ọkunrin meji kan ti wọn lọọ ṣiṣẹ l’Abule Ọba Alamala gbe. Eyi lo mu DPO teṣan naa ko awọn ikọ rẹ jọ pẹlu awọn ṣọja ati fijilante So-Safe, wọn wọgbo lọ lati wa awọn ajinigbe naa ri, ki wọn si gba awọn ti wọn ji gbe pada lalaafia. Nibi ti wọn ti n fọgbo kiri ni wọn ti gbọ pe awọn ajinigbe ọhun ti kan si mọ̀lẹ́bí awọn ti wọn ji gbe, wọn ti sọ iye ti wọn yoo gbe wa gẹgẹ bi owo ìtúsílẹ̀ ati ibi ti wọn yoo gbe e wa fún wọn. Kia lawọn agbofinro gba ibẹ lọ, wọn fara pamọ, wọn n reti awọn ti yoo jade waa gbe owo ọhun. Ko pẹ sigba naa lawọn ẹruuku jade lati inu igbo, wọn fẹẹ gbe owo itusilẹ.


Nibi ti wọn ti n fọgbo kiri ni wọn ti gbọ pe awọn ajinigbe ọhun ti kan si mọ̀lẹ́bí awọn ti wọn ji gbe, wọn ti sọ iye ti wọn yoo gbe wa gẹgẹ bi owo ìtúsílẹ̀ ati ibi ti wọn yoo gbe e wa fún wọn. Kia lawọn agbofinro gba ibẹ lọ, wọn fara pamọ, wọn n reti awọn ti yoo jade waa gbe owo ọhun. Ko pẹ sigba naa lawọn ẹruuku jade lati inu igbo, wọn fẹẹ gbe owo itusilẹ. Bawọn agbofinro ṣe ri wọn ni wọn jọ ṣina ibọn bolẹ funra wọn, nigba tawọn ajinigbe ri i pe ọwọ awọn ọlọpaa, ṣọja ati fijiante yii ju tawọn lọ ni wọn bẹrẹ si i sa lọ, nigba naa lọwọ ba aawọn mẹta yii, awọn yooku wọn si gbe ọta ibọn sa lọ gẹ́gẹ́ bawọn ọlọpaa ṣe sọ. Awọn agbofinro ri awọn ti wọn ji gbe naa gba padà, wọn si ti pada sile wọn. Awọn tọwọ ba yii ti wa lẹka to n gbọ ẹjọ ijinigbe, bẹẹ lawọn ọlọpaa n wa awọn yooku wọn ti wọn ni wọn gbe ọta ibọn sa lọ.


Bawọn agbofinro ṣe ri wọn ni wọn jọ ṣina ibọn bolẹ funra wọn, nigba tawọn ajinigbe ri i pe ọwọ awọn ọlọpaa, ṣọja ati fijiante yii ju tawọn lọ ni wọn bẹrẹ si i sa lọ, nigba naa lọwọ ba aawọn mẹta yii, awọn yooku wọn si gbe ọta ibọn sa lọ gẹ́gẹ́ bawọn ọlọpaa ṣe sọ. Awọn agbofinro ri awọn ti wọn ji gbe naa gba padà, wọn si ti pada sile wọn. Awọn tọwọ ba yii ti wa lẹka to n gbọ ẹjọ ijinigbe, bẹẹ lawọn ọlọpaa n wa awọn yooku wọn ti wọn ni wọn gbe ọta ibọn sa lọ. Bi ẹnikẹni ba kofiri ẹnikan to n gbe ọgbẹ ibọn kiri, paapaa awọn ileewosan, wọn ni ki wọn fi to ọlọpaa leti.


Bi ẹnikẹni ba kofiri ẹnikan to n gbe ọgbẹ ibọn kiri, paapaa awọn ileewosan, wọn ni ki wọn fi to ọlọpaa leti.


Peter ti dero ẹwọn o, orukọ oyinbo Amẹrika lo fi lu jibiti n’Ilọrin

Ibrahim Alagunmu, Ilọrin Adajọ Abdulgafar, tile-ẹjọ giga kan niluu Ilọrin, ipinlẹ Kwara, ti sọ ẹni ọdun mẹẹẹdọgbọn kan, Ayẹni Peter Oluwatofunmi, sẹwọn oṣu mẹfa, fẹsun fifi orukọ obinrin oyinbo ilẹ Amẹrika kan lu jibiti. Ọjọruu, Wẹsidee, ọṣẹ yii, ni adajọ ni ki afurasi ọdaran naa lọọ ṣẹwọn osu mẹfa fẹsun pe o n lo orukọ oyinbo ilẹ Amẹrika kan Daina Patrick, to si fi n lu awọn eniyan ni jibiti. Ajọ to n gbogun ti iwa jibiti ati ṣiṣe owo ilu mọkumọku EFCC, lo wọ Peter lọ siwaju Onidaajọ Mahmoud Abdulgafar, fẹsun pe o n forukọ ọmọ bibi ilẹ Amẹrika kan, Arabinrin Daina Patrick, lu jibiti lori ẹrọ ayelujara. Rashidat Alao to jẹ asoju ajọ EFCC lo mu ẹlẹri lọ siwaju ile-ẹjọ lati fidi otitọ mulẹ. Olujẹjọ naa gba pe loootọ lo jẹbi ẹsun ti ajọ naa fi kan an. Onidaajọ Abdulgafar ni lẹyin ẹkunrẹrẹ iwadii ati awọn ẹri ti olupẹjọ ko siwaju ile-ẹjọ, o han pe loootọ ni olujẹjọ naa jẹbi ẹsun jibiti ti wọn fi kan an, fun idi eyi, ki Peter lọọ ṣẹwọn oṣu mẹfa pẹlu iṣẹ aṣekara, bakan naa ladajọ tun ni ki gbogbo awọn dukia to ko jọ lọna eru di tijọba apapọ ati owo ti wọn ba lọwọ rẹ igba dọla owo ilẹ okeere ko di tijọba.


Awọn oniṣowo igi fẹhonu han l’Akurẹ, wọn ni Akeredolu n febi pa awọn.

Oluṣẹyẹ Iyiade, Akurẹ Ariwo, ‘ẹ ba wa be Aketi ko si igbo pada, ebi ti fẹẹ pa wa ku mọ inu ile’ lo gba ẹnu awọn oniṣowo igi nipinlẹ Ondo kan lasiko ti wọn n fẹhonu han ta ko bi ijọba Rotimi Akeredolu ṣe ti igbo ọba pa lati bii ọdun diẹ sẹyin. Alaga ẹgbẹ ọhun, Ẹniọwọ Williams Atibioke, to gba ẹnu awọn yooku sọrọ ni o le lọọọdunrun eeyan ti iṣẹ ti bọ lọwọ wọn, ti wọn ko si ri nnkan kan ṣe mọ lati igba tijọba tí ti igbo. O ni ọpọlọpọ awọn ọba alaye nipinlẹ Ondo ni awọn ti ran sì Aketi ko le ṣi igbo pada, ṣugbọn ti ko gbọrọ si wọn lẹnu. Ẹni-ọwọ Atibioke ni ohun ti ko bojumu ni bí Gomina Akeredolu ṣe ti igbo mọ awọn, ti ko si jẹ kawọn ṣiṣẹ oojọ awọn, ṣugbọn to ṣi n gba awọn lagilagi laaye lati maa ba iṣẹ wọn lọ ninu igbo. O ni awọn ti figba kan gbe ọrọ awọn lagilagi naa lọ sile-ẹjọ nipasẹ Arakunrin Rotimi Akeredolu nigba ti ko ti i di gomina. O ni Aketi gan-an lo gbẹnusọ fawọn ẹgbẹ oniṣowo igi gẹdu n’ile-ẹjọ ti adajọ fi da awọn lare lọdun naa lọhun-un, ti wọn si fofin de awọn lagilagi lati ma ṣe wọ inu igbo ọba mọ.


Ẹni-ọwọ Atibioke ni ohun ti ko bojumu ni bí Gomina Akeredolu ṣe ti igbo mọ awọn, ti ko si jẹ kawọn ṣiṣẹ oojọ awọn, ṣugbọn to ṣi n gba awọn lagilagi laaye lati maa ba iṣẹ wọn lọ ninu igbo. O ni awọn ti figba kan gbe ọrọ awọn lagilagi naa lọ sile-ẹjọ nipasẹ Arakunrin Rotimi Akeredolu nigba ti ko ti i di gomina. O ni Aketi gan-an lo gbẹnusọ fawọn ẹgbẹ oniṣowo igi gẹdu n’ile-ẹjọ ti adajọ fi da awọn lare lọdun naa lọhun-un, ti wọn si fofin de awọn lagilagi lati ma ṣe wọ inu igbo ọba mọ. Ida marundinlọgọrin awọn ọdọ lo ni wọn ko niṣẹ mi-in ti wọn n ṣe ju iṣẹ igi gẹdu lọ, gbogbo awọn wọnyi lo ni atijẹ atimu ti di isoro nla fun latari ofin onikumọ ti Gomina ṣe. Awọn ọmọ ẹgbẹ lapapọ ni awọn bẹ Gomina ko tete tun ero rẹ pa nipa ṣiṣi igbo ọba to ti pada lẹyẹ-o-ṣọka, nitori pe owo to le ni igba biliọnu Naira lawọn ọmọ ẹgbẹ oun ti padanu latari titi igbo ọba pa. Nigba to n fesi lori ẹsun ti wọn fi kan gomina, kọmisanna feto iroyin nipinlẹ Ondo, Donald Ọjọgo, rọ awọn olufẹhonu han naa lati mu suuru diẹ si i fun ijọba O ni kawọn ọmọ ẹgbẹ naa si fọwọ wọnu nitori pe ìjọba ti n gbe igbesẹ lori awọn nnkan ti wọn beere fun.


Ida marundinlọgọrin awọn ọdọ lo ni wọn ko niṣẹ mi-in ti wọn n ṣe ju iṣẹ igi gẹdu lọ, gbogbo awọn wọnyi lo ni atijẹ atimu ti di isoro nla fun latari ofin onikumọ ti Gomina ṣe. Awọn ọmọ ẹgbẹ lapapọ ni awọn bẹ Gomina ko tete tun ero rẹ pa nipa ṣiṣi igbo ọba to ti pada lẹyẹ-o-ṣọka, nitori pe owo to le ni igba biliọnu Naira lawọn ọmọ ẹgbẹ oun ti padanu latari titi igbo ọba pa. Nigba to n fesi lori ẹsun ti wọn fi kan gomina, kọmisanna feto iroyin nipinlẹ Ondo, Donald Ọjọgo, rọ awọn olufẹhonu han naa lati mu suuru diẹ si i fun ijọba O ni kawọn ọmọ ẹgbẹ naa si fọwọ wọnu nitori pe ìjọba ti n gbe igbesẹ lori awọn nnkan ti wọn beere fun.


Ijọba ipinlẹ Ogun kilọ fawọn tiṣa to n lu ọmọ nilukulu nileewe

Adefunkẹ Adebiyi, Abẹokuta Ikilọ ti lọ setigbọọ awọn tiṣa nipinlẹ Ogun, pe ki wọn yee lu akẹkọọ nilukuku, kaka bẹẹ, ki wọn wa ọna mi-in ti wọn le fi ba ọmọ wi ti ko si ni i pa ọmọ naa lara. Kọmiṣanna eto ẹkọ, Sayẹnsi ati Imọ ẹrọ nipinlẹ Ogun, Ọjọgbọn Abayọmi Arigbabu, lo ṣe ikilọ yii lasiko to pade pẹlu awọn alaṣẹ atawọn olukọ nileewe Adeoye International School, eyi to wa ni Iyẹsi-Ọta, nibi ti tiṣa obinrin kan, Abilekọ Taiwo Ọdunọla, ti lu ọmọ ọdun mẹta bii ejo aijẹ nitori ọmọ naa kọ lati kọwe gẹgẹ bi aṣẹ tiṣa rẹ. Ọjọ kejidinlọgbọn, oṣu kẹwaa, ọdun 2021, ni Abilekọ Ọdunọla lu ọmọ naa ti wọn pe orukọ ẹ ni Chizaram, lilu naa pọ to jẹ niṣe ni ẹsẹ ọmọde naa mejeeji le. Iya ọmọ yii, Elizabeth Ebere, tilẹ sọ pe niṣe lọmọ naa bẹrẹ si i gbona nigba to ti ileewe de lọjọ naa, bo si ṣe n gbona lala niyẹn titi di ọjọ keji, to jẹ ileewosan loun pada gbe e lọ. O loun fẹjọ tiṣa naa sun ọga ileeewe yii, ṣugbọn iyẹn naa ko ja a kunra, afigba toun gbe iṣẹlẹ naa soju opo Fesibuuku, to de etiigbọ ijọba lawọn alaṣẹ ileewe naa too mọ ọn lọran. Nigba tiṣẹlẹ naa de etiigbọ ijọba ipinlẹ Ogun ni Kọmiṣanna eto ẹkọ da si i, to si fi ofin lelẹ pe lilu ọmọ lai nidii gbọdọ lọ sokun igbagbe, nitori ilukulu ko ni kọmọ mọwe, yoo wulẹ ko ibẹru sọkan ọmọ naa ni.


Iya ọmọ yii, Elizabeth Ebere, tilẹ sọ pe niṣe lọmọ naa bẹrẹ si i gbona nigba to ti ileewe de lọjọ naa, bo si ṣe n gbona lala niyẹn titi di ọjọ keji, to jẹ ileewosan loun pada gbe e lọ. O loun fẹjọ tiṣa naa sun ọga ileeewe yii, ṣugbọn iyẹn naa ko ja a kunra, afigba toun gbe iṣẹlẹ naa soju opo Fesibuuku, to de etiigbọ ijọba lawọn alaṣẹ ileewe naa too mọ ọn lọran. Nigba tiṣẹlẹ naa de etiigbọ ijọba ipinlẹ Ogun ni Kọmiṣanna eto ẹkọ da si i, to si fi ofin lelẹ pe lilu ọmọ lai nidii gbọdọ lọ sokun igbagbe, nitori ilukulu ko ni kọmọ mọwe, yoo wulẹ ko ibẹru sọkan ọmọ naa ni. O ni ko ni i jẹ ki ọkan ọmọ papọ, bẹẹ ni k’Ọlọrun ma jẹ ka ri Eṣu, eeyan le lu ọmọ lẹgba nigba mi-in ko ja siku, nigba to ba gba odi lara akẹkọọ ọhun. Fun idi eyi, Arigbabu sọ pe ijọba ipinlẹ Ogun ko ni i gba ki tiṣa maa lu ọmọ nilukulu, bẹẹ lo ni inu oun ko dun si iṣẹlẹ to waye nileewe Adeoye yii rara. Kọmiṣanna gba awọn alaṣẹ ileewe nimọran pe ki wọn maa ṣe idanilẹkọọ fawọn tiṣa wọn loore-koore, ti wọn yoo fi maa mọ ọna teeyan le gba fa oju ọmọ mọra lati kẹkọọ, lai ṣẹṣẹ nilo lati lu u bii ẹwurẹ.


O ni ko ni i jẹ ki ọkan ọmọ papọ, bẹẹ ni k’Ọlọrun ma jẹ ka ri Eṣu, eeyan le lu ọmọ lẹgba nigba mi-in ko ja siku, nigba to ba gba odi lara akẹkọọ ọhun. Fun idi eyi, Arigbabu sọ pe ijọba ipinlẹ Ogun ko ni i gba ki tiṣa maa lu ọmọ nilukulu, bẹẹ lo ni inu oun ko dun si iṣẹlẹ to waye nileewe Adeoye yii rara. Kọmiṣanna gba awọn alaṣẹ ileewe nimọran pe ki wọn maa ṣe idanilẹkọọ fawọn tiṣa wọn loore-koore, ti wọn yoo fi maa mọ ọna teeyan le gba fa oju ọmọ mọra lati kẹkọọ, lai ṣẹṣẹ nilo lati lu u bii ẹwurẹ. Awọn alaiṣẹ ileewe yii ti tọrọ aforiji lọwọ awọn obi ọmọ ti tiṣa wọn lu, wọn si ti ni ki tiṣa naa lọọ rọọkun nile na.


Awọn alaiṣẹ ileewe yii ti tọrọ aforiji lọwọ awọn obi ọmọ ti tiṣa wọn lu, wọn si ti ni ki tiṣa naa lọọ rọọkun nile na.


Nitori ijinigbe to n waye lemọlemọ, wọn fẹẹ f’Oro ṣọde l’Ọbada-Oko

Adefunkẹ Adebiyi, Abẹokuta Nigba to ti han gedegbe pe ko si aabo mọ, ti ijinigbe ti di nnkan gbogbo igba l’Ọbada-Oko, iyẹn nijọba ibilẹ Ariwa Abẹokuta, nipinlẹ Ogun, awọn eeyan agbegbe naa ti panu-pọ lati fi Oro ṣọde lati kapa awọn ajinigbe to n fi wọn jẹun naa. Gẹgẹ bi atẹjade to ti ọwọ Alaga agbegbe Aso Rock, Ijẹja-Ojurin CDA, Ọbada Oko, wa, iyẹn Ọnimọ-ẹrọ Sanni Ọladimeji, o ni Ọjọbọ, Tọsidee, ọjọ kọkanla, oṣu kọkanla, ọdun 2021 yii, ni Oro yoo jade l’Ọbada Oko, lati aago meje alẹ mọju aarọ ọjọ keji. Atẹjade naa rọ awọn araalu pe ki ẹni to gbọ tete sọ fawọn ti ko ba ti i gbọ, pe Oro yoo gbode, ko saaye irin ko sọbẹ nilẹ to ba ti n di aago meje alẹ, titi ti ilẹ ọjọ keji ti i ṣe Furaidee yoo fi mọ. Latari Oro ti wọn fẹẹ gbe jade yii, oriṣiiriṣii ero ọkan lawọn eeyan ti fi sita, bawọn kan ṣe n sọ pe ijọba ti ko le pese aabo faraalu lo fa a, lawọn mi-in sọ pe bo ti le wu ki aabo ma si to, Oro kọ lo yẹ ki wọn fi ṣọde. Awọn ti ko fara mọ aba naa sọ pe gbigbe Oro jade lasiko naa tumọ si titẹ ẹtọ araalu lati rin nigba to wu wọn loju, eyi si le fa idiwọ fun ọpọ eeyan to ṣee ṣe ki wọn ma ti i dari de lati ibi iṣẹ wọn lasiko ti isede naa fẹẹ bẹrẹ. Wọn fi kun un pe ibi ti wọn ti fẹẹ sede yii tilẹ le ma jẹ apa ibi ti awọn ajinigbe wa rara, ti isede naa ko si ni i tu iru kan lara wọn.


Latari Oro ti wọn fẹẹ gbe jade yii, oriṣiiriṣii ero ọkan lawọn eeyan ti fi sita, bawọn kan ṣe n sọ pe ijọba ti ko le pese aabo faraalu lo fa a, lawọn mi-in sọ pe bo ti le wu ki aabo ma si to, Oro kọ lo yẹ ki wọn fi ṣọde. Awọn ti ko fara mọ aba naa sọ pe gbigbe Oro jade lasiko naa tumọ si titẹ ẹtọ araalu lati rin nigba to wu wọn loju, eyi si le fa idiwọ fun ọpọ eeyan to ṣee ṣe ki wọn ma ti i dari de lati ibi iṣẹ wọn lasiko ti isede naa fẹẹ bẹrẹ. Wọn fi kun un pe ibi ti wọn ti fẹẹ sede yii tilẹ le ma jẹ apa ibi ti awọn ajinigbe wa rara, ti isede naa ko si ni i tu iru kan lara wọn. Ṣugbọn awọn mi-in sọ pe lilo Oro lati sede ki i ṣe ere rara, wọn ni iṣẹ Oro ki i ṣe iṣẹ ọjọ kan, wọn yoo maa jẹ anfaani rẹ lọ fungba pipẹ ni, nitori wọn yoo lo asiko ti Oro ba fi gbode naa lati ṣe awọn nnkan ti yoo daabo bo ilu karikari fun igba pipẹ ni. Wọn ni to ba ru ni loju, aa bi ilẹ leere lawọn agba wi. Ṣe yatọ si ijinigbe bii meloo kan to ti waye l’Ọbada tẹlẹ, ọjọ Satide to kọja yii ni awọn ajinigbe tun ji awọn mẹta kan gbe, ti wọn n beere miliọnu mẹwaa naira, oogun oloro Codeine tijọba ti fofin de ati ounjẹ ki wọn too le fi awọn ti wọn gbe lọ naa silẹ.


Ṣugbọn awọn mi-in sọ pe lilo Oro lati sede ki i ṣe ere rara, wọn ni iṣẹ Oro ki i ṣe iṣẹ ọjọ kan, wọn yoo maa jẹ anfaani rẹ lọ fungba pipẹ ni, nitori wọn yoo lo asiko ti Oro ba fi gbode naa lati ṣe awọn nnkan ti yoo daabo bo ilu karikari fun igba pipẹ ni. Wọn ni to ba ru ni loju, aa bi ilẹ leere lawọn agba wi. Ṣe yatọ si ijinigbe bii meloo kan to ti waye l’Ọbada tẹlẹ, ọjọ Satide to kọja yii ni awọn ajinigbe tun ji awọn mẹta kan gbe, ti wọn n beere miliọnu mẹwaa naira, oogun oloro Codeine tijọba ti fofin de ati ounjẹ ki wọn too le fi awọn ti wọn gbe lọ naa silẹ. Ẹnikan to kọ lati darukọ ẹ ninu awọn araalu naa sọ fawọn akọroyin lẹyin ọjọ diẹ ti wọn ji awọn eeyan naa gbe pe awọn ti san miliọnu kan aabọ fawọn ajinigbe naa, awọn fi oogun oloro ti wọn fẹ naa si i pẹlu, bẹẹ lawọn ko ounjẹ fawọn ajinigbe ọhun pẹlu omi, nigba naa ni wọn si fi awọn eeyan ti wọn ji gbe naa silẹ.


Ẹnikan to kọ lati darukọ ẹ ninu awọn araalu naa sọ fawọn akọroyin lẹyin ọjọ diẹ ti wọn ji awọn eeyan naa gbe pe awọn ti san miliọnu kan aabọ fawọn ajinigbe naa, awọn fi oogun oloro ti wọn fẹ naa si i pẹlu, bẹẹ lawọn ko ounjẹ fawọn ajinigbe ọhun pẹlu omi, nigba naa ni wọn si fi awọn eeyan ti wọn ji gbe naa silẹ.


Ayuba muti yo kẹri, o fipa ba obinrin kan sun, lo ba gbagbe sun sibẹ

Faith Adebọla Akolo ọlọpaa ni ọkunrin afipabanilopọ kan, Ayuba Adavo, taji si, lẹyin to ti ki obinrin ẹni ọdun mẹẹẹdọgbọn kan mọlẹ, to fipa ba a laṣẹpọ tan, to si gbagbe sun lọ fọnfọn. Alukoro ileeṣẹ ọlọpaa ipinlẹ Delta, DSP Bright Edafe, lo fidi iṣẹlẹ yii mulẹ ninu atẹjade kan to fi lede lọjọ Iṣẹgun, Tusidee, ọsẹ yii. Edafe ni ni nnkan bii aago mẹjọ alẹ ọjọ kẹjọ, oṣu kọkanla yii, iyẹn ọjọ Mọnde ọsẹ yii, niṣẹlẹ ọhun waye. O niṣe lọkunrin yii pade obinrin ti wọn forukọ bo laṣiiri ọhun lọna nitosi ile rẹ, wọn lo fi oogun abẹnugọngọ to wa lọwọ rẹ gba a, o tun fa ibọn pompo kan yọ si i kiyẹn ma baa pariwo, lo ba wọ ẹni ẹlẹni naa wọnu yara rẹ to wa lọna Amagiya, niluu Sapẹlẹ, o gba iro nidii ẹ, o si fipa ba a laṣepọ. Bi Alukoro ọlọpaa ṣe wi, wọn lafurasi ọdaran yii ti muti yo kẹri ko too ṣe nnkan to ṣe yii, bo ṣe kuro lori obinrin naa lo gbagbe sun lọ fọnfọn. Wọn ni bobinrin naa ṣe ri i pe jagunlabi ti n han-anrun lo ba yọ kẹlẹ jade ni yara rẹ, o si lọọ fẹjọ sun ni ẹka ileeṣẹ ọlọpaa to wa niluu Sapẹlẹ.


O niṣe lọkunrin yii pade obinrin ti wọn forukọ bo laṣiiri ọhun lọna nitosi ile rẹ, wọn lo fi oogun abẹnugọngọ to wa lọwọ rẹ gba a, o tun fa ibọn pompo kan yọ si i kiyẹn ma baa pariwo, lo ba wọ ẹni ẹlẹni naa wọnu yara rẹ to wa lọna Amagiya, niluu Sapẹlẹ, o gba iro nidii ẹ, o si fipa ba a laṣepọ. Bi Alukoro ọlọpaa ṣe wi, wọn lafurasi ọdaran yii ti muti yo kẹri ko too ṣe nnkan to ṣe yii, bo ṣe kuro lori obinrin naa lo gbagbe sun lọ fọnfọn. Wọn ni bobinrin naa ṣe ri i pe jagunlabi ti n han-anrun lo ba yọ kẹlẹ jade ni yara rẹ, o si lọọ fẹjọ sun ni ẹka ileeṣẹ ọlọpaa to wa niluu Sapẹlẹ. Wọn lawọn ọlọpaa naa lo ji i loju oorun, wọn ba ibọn ilewọ to fi halẹ mọ obinrin naa, ọta ibọn ti wọn o ti i yin, ati awọn oogun abẹnugọngọ to wa ninu yara rẹ, ni wọn ba fi pampẹ ofin gbe e, o di akata wọn. Wọn l’Ayuba ti n ran awọn ọlọpaa ọtẹlẹmuyẹ lọwọ lẹnu iṣẹ iwadii wọn bayii, yoo si foju bale-ẹjọ tiwadii ba ti pari.


Wọn lawọn ọlọpaa naa lo ji i loju oorun, wọn ba ibọn ilewọ to fi halẹ mọ obinrin naa, ọta ibọn ti wọn o ti i yin, ati awọn oogun abẹnugọngọ to wa ninu yara rẹ, ni wọn ba fi pampẹ ofin gbe e, o di akata wọn. Wọn l’Ayuba ti n ran awọn ọlọpaa ọtẹlẹmuyẹ lọwọ lẹnu iṣẹ iwadii wọn bayii, yoo si foju bale-ẹjọ tiwadii ba ti pari.


Alẹ lawọn ọkunrin yii digun wọ abule kan l’Ọta, wọn ni ajagungbalẹ ni wọn

Adefunkẹ Adebiyi, Abẹokuta Bo tilẹ jẹ pe wọn to ọgọta (60) niye ti wọn dihamọra ogun wọ Abule Idiagbọn, nijọba ibilẹ Ado-Odo-Ọta, nipinlẹ Ogun, ti wọn ni wọn fẹẹ fipa gba ilẹ awọn eeyan naa lọjọ kẹjọ, oṣu kọkanla yii, awọn meji yii, Ọlaolu Fashina; ẹni ọdun mejidinlọgọta (56) ati Akinshọla Oluwasanmi; ẹni ọdun mẹrindinlaaadọta (46) nikan lọwọ ọlọpaa ba. DSP Abimbọla Oyeyẹmi to fiṣẹlẹ naa sita ṣalaye pe awọn kan ni wọn ta teṣan ọlọpaa Onipaanu, l’Ọta, lolobo, ni nnkan bii aago mẹjọ alẹ ọjọ naa, pe niṣe lawọn ajagungbalẹ to to ọgọta ya wọ abule pẹlu nnkan ija gbogbo, ti wọn si n daamu agbegbe naa, wọn ni ọkada rẹpẹtẹ ni wọn gbe wa. Nigba tawọn ọlọpaa debẹ, awọn janduku naa ṣina ibọn bolẹ, wọn bẹrẹ si i yinbọn sawọn ọlọpaa ki wọn le rọna sa lọ gẹgẹ bi alukoro wọn ṣe wi. Bi wọn ti n yinbọn ọhun lawọn agbofinro naa n le wọn, bẹẹ lawọn araalu ti wọn waa kogun ja naa kun ọlọpaa lọwọ, nigbẹyin, wọn ri awọn meji yii mu, wọn si fọwọ ofin mu wọn. Ọta ibọn meji ti wọn ko ti i yin, pẹlu ọkada Bajaj ti nọmba ẹ jẹ TTD 472 VN lawọn ọlọpaa gba lọwọ awọn meji tọwọ ba yii. Ọga ọlọpaa Ogun, CP Lanre Bankọle, paṣẹ pe ki wọn wa awọn to sa lọ naa ri, ki wọn ko awọn tọwọ ba yii lọ sẹka iwadii to lagbara, ti yoo ṣatọna bi wọn yoo ṣe ri awọn to sa lọ mu.


Bi wọn ti n yinbọn ọhun lawọn agbofinro naa n le wọn, bẹẹ lawọn araalu ti wọn waa kogun ja naa kun ọlọpaa lọwọ, nigbẹyin, wọn ri awọn meji yii mu, wọn si fọwọ ofin mu wọn. Ọta ibọn meji ti wọn ko ti i yin, pẹlu ọkada Bajaj ti nọmba ẹ jẹ TTD 472 VN lawọn ọlọpaa gba lọwọ awọn meji tọwọ ba yii. Ọga ọlọpaa Ogun, CP Lanre Bankọle, paṣẹ pe ki wọn wa awọn to sa lọ naa ri, ki wọn ko awọn tọwọ ba yii lọ sẹka iwadii to lagbara, ti yoo ṣatọna bi wọn yoo ṣe ri awọn to sa lọ mu. Bẹẹ lo kilọ fawọn janduku eeyan lati rin jinna sipinlẹ Ogun, nitori ikoko o ni i gba ẹyin, ko tun gba ṣọṣọ.


Bẹẹ lo kilọ fawọn janduku eeyan lati rin jinna sipinlẹ Ogun, nitori ikoko o ni i gba ẹyin, ko tun gba ṣọṣọ.


Nitori pe wọn ko kunju osunwọn, ijọba wo awọn ile ounjẹ kan danu n’Ibadan

Ọlawale Ajao, Ibadan Inu ironu lawọn oludasilẹ ileeṣẹ burẹdi atawọn ileetaja ounjẹ igbalode kan wa bayii pẹlu bi ijọba ipinlẹ Ọyọ ṣe ti ileeṣẹ burẹdi marun-un ati ile ounjẹ igbalode meji kan pa nI’badan. Lọjọ Iṣẹgun, Tusidee yii, nileeṣẹ to n mojuto eto ilera ati imọtoto ayika ninu ijọba ipinle Ọyọ gbé igbesẹ naa ninu abẹwo to ṣe kaakiri awọn ile ounjẹ nigboro Ibadan. Ọga agba to n ri si ayẹwo ounjẹ, omi atawọn nnkan to rọ mọ ọn, Abilekọ Afusat Akande, ẹni to ko awọn ikọ olubewo naa sodi, fidi ẹ mulẹ pe nitori pe awọn ileeṣẹ naa ko kunju oṣuwọn lati se ounjẹ fawọn araalu jẹ nijọba ṣe fiya naa jẹ wọn. Bakan naa lo ni awọn to lawọn ileeṣẹ ọhun kọ lati forukọ ayika ti wọn ti n pese awọn ohun jijẹ wọnyi silẹ lọdọ ijọba. “Nise lawọn to n ra ounjẹ aladun jẹ nita n fojoojumọ pọ si i. Idi niyi ta a fi ni lati mojuto awọn ohun jijẹ yii daadaa”, bẹẹ l’Abilekọ Akande sọ. O fi kun un pe ileeṣẹ eto ilera ipinlẹ Ọyọ ni lati fẹsẹ ofin ọdun 2012, eyi to n ri si imọtoto ounjẹ, omi atawọn nnkan to rọ mọ ọn mulẹ, paapaa pẹlu bi orileede yii ṣe n koju àìsàn onigba-meji ati aisan iba lasa lọwọ.


Bakan naa lo ni awọn to lawọn ileeṣẹ ọhun kọ lati forukọ ayika ti wọn ti n pese awọn ohun jijẹ wọnyi silẹ lọdọ ijọba. “Nise lawọn to n ra ounjẹ aladun jẹ nita n fojoojumọ pọ si i. Idi niyi ta a fi ni lati mojuto awọn ohun jijẹ yii daadaa”, bẹẹ l’Abilekọ Akande sọ. O fi kun un pe ileeṣẹ eto ilera ipinlẹ Ọyọ ni lati fẹsẹ ofin ọdun 2012, eyi to n ri si imọtoto ounjẹ, omi atawọn nnkan to rọ mọ ọn mulẹ, paapaa pẹlu bi orileede yii ṣe n koju àìsàn onigba-meji ati aisan iba lasa lọwọ. Bakan naa lo fi dandan le e fawọn ile ounjẹ gbogbo nipinlẹ Ọyọ lati maa ṣayẹwo imọtoto ileeṣẹ wọn lọdọ ijọba laarin oṣu mẹfa mẹfa, ki wọn ma baa fi aiṣedeede tiwọn kọ àìsàn ba araalu.


Bakan naa lo fi dandan le e fawọn ile ounjẹ gbogbo nipinlẹ Ọyọ lati maa ṣayẹwo imọtoto ileeṣẹ wọn lọdọ ijọba laarin oṣu mẹfa mẹfa, ki wọn ma baa fi aiṣedeede tiwọn kọ àìsàn ba araalu.


Lẹyin ọjọ kẹrin ti wọn ti n wa Aminat ni wọn ba oku ẹ ninu kanga n’llọrin

Ibrahim Alagunmu, Ilọrin Ọjọruu, Wẹsidee, ọṣẹ yii, ni ajọ panapana, ẹka ti ipinlẹ Kwara, yọ oku ọmọdebinrin ẹni ọdun mẹtadinlogun kan, Aminat, ninu kanga lagbegbe Oke-Adini, Alagbado, Ilọrin, lẹyin ọjọ kẹrin ti wọn ti n wa a. ALAROYE gbọ pe lati bii ọjọ mẹrin sẹyin ni awọn mọlẹbi Aminat ti n wa a kiri, ti wọn ko si mọ ibi to gba lọ, ko too di pe wọn ri oku ẹ ninu kanga. Ọgbẹni Abdulfatah to jẹ alamuleti wọn lo pe ajọ panapana si iṣẹlẹ yii, ti awọn oṣiṣẹ ijọba naa si de agbegbe Alagbado lẹyin iṣẹju mẹjọ ti wọn gba ipe pajawiri ọhun. Ọga ajọ yii, Ọmọọba John Falade, fi ibanujẹ rẹ han lori iṣẹlẹ buruku naa, o gba awọn olugbe ipinlẹ Kwara nimọran lati maa wa ni toju-tiyẹ ti aparo fi n riran nigba gbogbo, ki wọn si maa kiyesi awọn alabaagbe wọn lati dena awọn iṣẹlẹ abami bayii.


Ọkan ninu awọn oṣiṣẹ gomina Kwara ku lojiji

Ibrahim Alagunmu, Ilọrin Ọjọruu, Wẹsidee, ọṣẹ yii, lawọn mọlẹbi kede iku oluranlọwọ pataki si Gomina ipinlẹ Kwara, Abdulrahman Abdulrasaq, lori ọrọ ẹṣin Kristiẹni, Dokita Samuel Olusegun Adedayọ, pe o ku lẹyin aisan ranpẹ. Wọn ni aisan ọkan (cancer) lo pa Pasitọ Adebayọ, to ti figba kan jẹ pasitọ ni ileejọsin ECWA ti agbegbe Ọlọrunshogo, nijọba ibilẹ Guusu Ilọrin (South), nipinlẹ Kwara. Gomina Abdulrasaq ti kẹdun pẹlu mọlẹbi ati ẹgbẹ ọmọlẹyin Kristi lapapọ. O juwe iku oloogbe naa gẹgẹ bii adanu nla fun mọlẹbi ati ipinlẹ Kwara, o tẹsiwaju pe Adedayọ ni ojusun rere, to si ti kopa ribiribi nibi iṣejọba to n bẹ lode, to si n soju awọn Onigbagbọ ati ijọba ibilẹ Ifẹlodun to ti wa daadaa lọdọ ijọba. Gomina ni iku oloogbe naa fi n ran wa leti ni pe dandan ni iku, ko si ẹmi ti ko ni i tọ ọ wo. Awọn mọlẹbi oloogbe ni awọn yoo maa kede eto isinku laipẹ.


Kiko ẹgbẹ afẹmiṣofo jọ, fifẹ lati doju ijọba de ati pipa araalu lawọn ẹsun tuntun ti wọn ka si Kanu lẹsẹ

Faith Adebọla Ọjọ kọkandinlogun ati ogunjọ, oṣu ki-in-ni, ọdun 2022, ni igbẹjọ yoo maa tẹsiwaju lori ẹsun ti wọn fi kan ajijangbara ọmọ ilẹ Ibo nni, Nnamdi Kanu, latari bi igbẹjọ to yẹ ko waye l’Ọjọruu, Wẹsidee yii, ṣe fori ṣanpọn, ti awọn lọọya mọkandinlogun to n ṣoju fun Kanu si fibinu jade ni kootu giga naa. Nnkan bii aago mẹwaa ku iṣẹju mẹwaa ni wọn mu afurasi ọdaran naa de ile-ẹjọ giga naa foju bale-ẹjọ ilu Abuja, aago mẹwaa l’adajọ jokoo, ti igbẹjọ si bẹrẹ, ṣugbọn Nnamdi Kanu fẹjọ sun Adajọ Binta Nyako pe awọn ẹṣọ ileeṣẹ ọtẹlẹmuyẹ (DSS) o jẹ kawọn lọọya kan foju kan oun, paapaa Amofin Bruce Fein to wa lati orileede Amẹrika nitori ẹjọ yii, o ni wọn o jẹ kawọn lọọya naa wọle si yara igbẹjọ gan-an. Kanu ni, “Mo ni ẹjọ kan ti mo n jẹ lọwọ lorileede Amẹrika, wọn o jẹ ki n ri lọọya mi to wa lọhun-un, o si fẹẹ wo bi igbẹjọ oni ṣe maa lọ si. O ti lọ sọdọ awọn DSS pe oun fẹẹ ri mi, ṣugbọn wọn o gba.” Ki Kanu too sọrọ yii lawọn agbẹjọro rẹ mọkandinlogun ti binu jade ni yara igbẹjọ naa, wọn ni bawọn ẹṣọ ọtẹlẹmuyẹ ko ṣe jẹ ki Bruce Fein atawọn to ku wọle, awọn o ni i kopa ninu igbẹjọ to fẹẹ waye naa, ni kaluku ba ko iwe rẹ ti wọn si bọ wiigi ori wọn, wọn jade. Adajọ beere lọwọ Kanu boya o fẹẹ kigbẹẹjọ tẹsiwaju lẹyin awọn lọọya rẹ, ọkunrin naa si loun o gba. Ṣugbọn Agbẹjọro fun ijọba, Amofin agba Mohammed Abubakar, rọ adajọ pe ki igbẹjọ tẹsiwaju jare, tori olori awọn lọọya olujẹjọ, Amofin agba Ifeanyi Ejiofor, ti kọkọ wọle si kootu naa, awọn si ni wọn mọ ohun to ṣe wọn ti wọn n binu jade, ẹbi wọn ni, o ni jijade wọn tumọ si pe ẹbẹ ti wọn n bẹ ile-ẹjọ pe ki wọn da awọn ẹsun tuntun ti wọn fi kan onibaara wọn nu ko ṣiṣẹ mọ niyẹn, ki igbẹjọ maa lọ ni pẹrẹu lori awọn ẹsun ọlọkan-o-jọkan ọhun ni.


O ti lọ sọdọ awọn DSS pe oun fẹẹ ri mi, ṣugbọn wọn o gba.” Ki Kanu too sọrọ yii lawọn agbẹjọro rẹ mọkandinlogun ti binu jade ni yara igbẹjọ naa, wọn ni bawọn ẹṣọ ọtẹlẹmuyẹ ko ṣe jẹ ki Bruce Fein atawọn to ku wọle, awọn o ni i kopa ninu igbẹjọ to fẹẹ waye naa, ni kaluku ba ko iwe rẹ ti wọn si bọ wiigi ori wọn, wọn jade. Adajọ beere lọwọ Kanu boya o fẹẹ kigbẹẹjọ tẹsiwaju lẹyin awọn lọọya rẹ, ọkunrin naa si loun o gba. Ṣugbọn Agbẹjọro fun ijọba, Amofin agba Mohammed Abubakar, rọ adajọ pe ki igbẹjọ tẹsiwaju jare, tori olori awọn lọọya olujẹjọ, Amofin agba Ifeanyi Ejiofor, ti kọkọ wọle si kootu naa, awọn si ni wọn mọ ohun to ṣe wọn ti wọn n binu jade, ẹbi wọn ni, o ni jijade wọn tumọ si pe ẹbẹ ti wọn n bẹ ile-ẹjọ pe ki wọn da awọn ẹsun tuntun ti wọn fi kan onibaara wọn nu ko ṣiṣẹ mọ niyẹn, ki igbẹjọ maa lọ ni pẹrẹu lori awọn ẹsun ọlọkan-o-jọkan ọhun ni. Adajọ Nyako ni bo tilẹ jẹ pe oun o nifẹẹ si iwa tawọn lọọya Kanu hu bi wọn ṣe rọ jade ni kootu, sibẹ, oun o gba ẹbẹ olupẹjọ wọle pe kile-ẹjọ da ẹbẹ olujẹjọ nu, o ni igbẹjọ ṣi maa tẹsiwaju, ṣugbọn o di ọjọ mi-in ọjọ ire, lo ba sun igbẹjọ to kan si oṣu kin-in-ni, ọdun to n bọ. Lara awọn ẹsun tuntun marun-un ti wọn fi kan Olori ẹgbẹ to n ja fun Orilede Biafra ni pe o n ko ẹgbẹ afẹmiṣofo jọ, o fẹẹ doju ijọba de, o si tun ṣeku pa awọn araalu kan.


Adajọ Nyako ni bo tilẹ jẹ pe oun o nifẹẹ si iwa tawọn lọọya Kanu hu bi wọn ṣe rọ jade ni kootu, sibẹ, oun o gba ẹbẹ olupẹjọ wọle pe kile-ẹjọ da ẹbẹ olujẹjọ nu, o ni igbẹjọ ṣi maa tẹsiwaju, ṣugbọn o di ọjọ mi-in ọjọ ire, lo ba sun igbẹjọ to kan si oṣu kin-in-ni, ọdun to n bọ. Lara awọn ẹsun tuntun marun-un ti wọn fi kan Olori ẹgbẹ to n ja fun Orilede Biafra ni pe o n ko ẹgbẹ afẹmiṣofo jọ, o fẹẹ doju ijọba de, o si tun ṣeku pa awọn araalu kan.


Ẹwọn n run nimu Saheed o, agbẹjọro lo lu ni jibiti l’Oṣogbo

Florence Babaṣọla, Oṣogbo Ọmọkunrin kan, Fakẹyẹ Saheed, ti foju bale-ẹjọ Majisreeti ilu Oṣogbo l’Ọjọruu, Wẹsidee, ọsẹ yii lori ẹsun pe o lu ọlọpaa kan, Popoọla Samuel Oluranti, ni jibiti miliọnu meji aabọ naira. Agbefọba, ASP Fagboyinbo Abiọdun sọ ni kootu pe inu oṣu kẹwaa, ọdun 2020, ni olujẹjọ huwa naa lagbegbe Atinukẹ Ọyawọye, Dada Estate, niluu Oṣogbo. Fagboyinbo sọ siwaju pe ṣe ni olujẹjọ parọ gba owo naa lọwọ olupẹjọ pẹlu ileri pe oun yoo san an pada ni gbedeke asiko ti wọn jọ ṣadehun, to si fun un ni ayederu ṣẹẹki ileefowopamọ Access. Ṣugbọn nigba ti asiko to ni olujẹjọ sa lọ, ti ko si si ẹnikankan to gburoo rẹ mọ, to si jẹ pe lẹyin ọpọlọpọ wahala ni ọwọ too tẹ ẹ. Fagboyinbo ni iwa ti olujẹjọ hu ọhun nijiya labẹ ipin okoolenirinwo o le ẹyọ kan ati ojilenirinwo o din mọkanla abala ikẹrinlelọgbọn ofin iwa ọdaran ọdun 2002 tipinlẹ Ọṣun n lo. Nigba ti wọn ka awọn ẹsun ti wọn fi kan olujẹjọ si i leti, o ni oun ko jẹbi rara. Lẹyin eyi ni Onidaajọ O.A Daramọla fun un ni beeli pẹlu miliọnu kan naira ati oniduuro meji ni iye kan naa, o si sun igbẹjọ di ọjọ kejidinlogun, oṣu kin in- ni, ọdun 2022.


Buhari ki Soludo, gomina Anambra tuntun ku oriire, o loun maa ṣiṣẹ pẹlu rẹ

Faith Adebọla Olori orileede wa, Aarẹ Muhammadu Buhari, ko fakoko sofo rara lati ki Ọjọgbọn Charles Chukwuma Soludo to jawe olubori ninu eto idibo sipo gomina nipinlẹ Anambra kuu oriire, o loun aa ṣiṣẹ pẹlu gomina tuntun ọhun ti wọn ba ti bura fun un, lai fi ti ẹgbẹ oṣelu ọtọọtọ ti wọn wa ṣe. Ninu ọrọ ikini ku oriire kan ti Agbẹnusọ fun Aarẹ, Ọgbẹni Fẹmi Adeṣina, buwọ lu l’Ọjọruu, Wẹsidee, gẹrẹ ti wọn kede Soludo bii olubori, ni Buhari ti fi idunnu rẹ han. Atẹjade naa ka pe “Inu Buhari dun pe lẹyin ọpọlọpọ akitiyan ati ipolongo ibo, Soludo ti ẹgbẹ APGA lo yege, gẹgẹ bi ajọ INEC ṣe kede rẹ. “Aarẹ Buhari ba Soludo yọ, o si ba ẹgbẹ oṣelu rẹ naa yọ, Aarẹ n foju sọna lati ṣiṣẹ pẹlu gomina tuntun naa laipẹ, ki alaafia, aabo ati idagbasoke le fẹsẹ mulẹ, ki i ṣe ni ipinlẹ Anambra nikan o, ṣugbọn kari gbogbo orileede wa. Lẹẹkan si i, ẹ kuu oriire o.” Bẹẹ ni Buhari sọ.


Awọn adari ẹgbẹ APC l’Abuja gbe isakoso ẹgbẹ le Akala lọwọ nipinlẹ Ọyọ

Ọlawale Ajao, Ibadan Pẹlu bi nnkan ko ṣe ṣenuure fun alaga tẹlẹ fẹgbẹ oṣelu All Progessives Congress, APC, nipinlẹ Ọyọ, Oloye Akin Ọkẹ, akitiyan baba naa lati jẹwọ ara ẹ gẹgẹ bii afọbajẹ ninu ẹgbẹ ọhun ko seso rere. Eyi ko ṣẹyin bi Oloye Ọkẹ ṣe kọwe ẹsun si igbimọ apapọ ẹgbẹ APC to n gbọ awuyewuye to suyọ nibi awọn idibo abẹle ẹgbẹ naa to waye kaakiri orileede yii, pe ki wọn gba diẹ ninu awọn eeyan oun to dupo alaṣẹ ẹgbẹ naa wọle, ki wọn jọ maa ṣejọba pẹlu awọn ti ẹgbẹ dibo yan, ṣugbọn ti awọn igbimọ naa sọ pe Ọtunba Adebayọ Alao-Akala ni ko lọọ ba sọrọ. Ṣe kidaa awọn ọmọ ẹgbẹ to dupo lati igun Ọtunba Akala nikan ni nigbimọ eleto idibo kede gẹgẹ bii awọn to wọle idibo, ti wọn yoo si maa ṣakoso ẹgbẹ naa nipinlẹ Ọyọ. Ṣaaju eto idibo ọhun ni Oloye Ọkẹ ti kegbajare pe awọn kan ti n gbiyanju lati gbọna ẹyinkule yan awọn oloye ẹgbẹ tuntun ninu idibo to n bọ lọna nigba naa. Bakan naa ni inu baba yii atawọn agbaagba ẹgbẹ ọhun kan ko dun si pe ki Akala, ẹni ti ki i ṣe ọmọ ẹgbẹ APC latilẹ, to jẹ pe latinu ẹgbẹ oṣelu ADP lo ti wa, maa la le awọn ti awọn ti n jiya ẹgbẹ naa bọ latilẹ lọwọ. Nitori naa, nigba ti awọn alaṣẹ apapọ ẹgbẹ naa gbe igbimọ apẹtusaawọ eto idibo kalẹ lati wọna ti wọn le gba pin ipo oloye ẹgbẹ laarin awọn agbaagba ẹgbẹ naa tinu n bi, lọgan ni baba naa kọwe si igbimọ yii pe wọn niṣẹ lati ṣe ni ipinlẹ Ọyọ naa.


Ṣaaju eto idibo ọhun ni Oloye Ọkẹ ti kegbajare pe awọn kan ti n gbiyanju lati gbọna ẹyinkule yan awọn oloye ẹgbẹ tuntun ninu idibo to n bọ lọna nigba naa. Bakan naa ni inu baba yii atawọn agbaagba ẹgbẹ ọhun kan ko dun si pe ki Akala, ẹni ti ki i ṣe ọmọ ẹgbẹ APC latilẹ, to jẹ pe latinu ẹgbẹ oṣelu ADP lo ti wa, maa la le awọn ti awọn ti n jiya ẹgbẹ naa bọ latilẹ lọwọ. Nitori naa, nigba ti awọn alaṣẹ apapọ ẹgbẹ naa gbe igbimọ apẹtusaawọ eto idibo kalẹ lati wọna ti wọn le gba pin ipo oloye ẹgbẹ laarin awọn agbaagba ẹgbẹ naa tinu n bi, lọgan ni baba naa kọwe si igbimọ yii pe wọn niṣẹ lati ṣe ni ipinlẹ Ọyọ naa. Ṣugbọn ALAROYE hu u gbọ pe ibi ti Oloye Ọkẹ atawọn eeyan rẹ foju si, ọna ko gbabẹ lọ pẹlu bi awọn igbimọ naa ṣe sọ fun alaga tẹlẹ fẹgbẹ APC yii pe Ọtunba Akala to kọyin si yẹn gan-an ni ko lọọ ba sọrọ nitori awọn ko le mu ayipada kankan ba awọn oloye tuntun ẹgbẹ wọn laijẹ pe ọmọ Ogbomọṣọ to ti ṣe gomina ipinlẹ Ọyọ tẹlẹ yii lọwọ si i.


Ṣugbọn ALAROYE hu u gbọ pe ibi ti Oloye Ọkẹ atawọn eeyan rẹ foju si, ọna ko gbabẹ lọ pẹlu bi awọn igbimọ naa ṣe sọ fun alaga tẹlẹ fẹgbẹ APC yii pe Ọtunba Akala to kọyin si yẹn gan-an ni ko lọọ ba sọrọ nitori awọn ko le mu ayipada kankan ba awọn oloye tuntun ẹgbẹ wọn laijẹ pe ọmọ Ogbomọṣọ to ti ṣe gomina ipinlẹ Ọyọ tẹlẹ yii lọwọ si i.


Ọlọpaa kan ọlọkada lẹsẹ, lawọn araalu ba lu u lalubami l’Oṣogbo

Florence Babaṣọla, Oṣogbo Alubami lawọn eeyan agbegbe Owo-Ẹba, loju-ọna Garaaji Ileṣa, lu ọlọpaa kan l’Ọjọruu, Wẹsidee, ọsẹ yii, latari bo ṣe kan baba agba kan, Ọgbẹni Hamzat Kazeem, lẹsẹ. Baba yii la gbọ pe ọmọ rẹ gbe si ori ọkada, ti wọn si n lọ si ọdọ ajorin kan lagbegbe naa, ṣugbọn ti awọn ọlọpaa ro pe ṣe ni wọn fẹẹ sa fun awọn. Bi ọlọpaa kan ṣe pakuuruku mọ wọn pẹlu ibọn lo n lọ ọwọ ọkada mọ ẹni to wa a lọwọ, bi awọn mejeeji ti wọn wa lori ọkada ṣe ṣubu sinu koto niyẹn, ti baba si kan lẹsẹ. Eleyii lo bi awọn ọdọ tiṣẹlẹ naa ṣoju wọn ninu, wọn ṣina iya fun ọlọpaa to ṣiṣẹ naa, wọn si lu u bii kiku bii yiye ko too di pe awọn ẹgbẹ rẹ pẹlu awọn Amọtẹkun de sibẹ. Nigba to n sọrọ lori iṣẹlẹ naa ni ọsibitu ti wọn ti n ba a to eegun to kan ninu ẹsẹ rẹ, Ọgbẹni Hamzat ṣalaye pe agbẹ loun, bẹẹ loun si n ta pako (planks). O ni, “Mo n lọ soko laaarọ yii ni, ọmọ mi lo si fi ọkada gbe mi.


Eleyii lo bi awọn ọdọ tiṣẹlẹ naa ṣoju wọn ninu, wọn ṣina iya fun ọlọpaa to ṣiṣẹ naa, wọn si lu u bii kiku bii yiye ko too di pe awọn ẹgbẹ rẹ pẹlu awọn Amọtẹkun de sibẹ. Nigba to n sọrọ lori iṣẹlẹ naa ni ọsibitu ti wọn ti n ba a to eegun to kan ninu ẹsẹ rẹ, Ọgbẹni Hamzat ṣalaye pe agbẹ loun, bẹẹ loun si n ta pako (planks). O ni, “Mo n lọ soko laaarọ yii ni, ọmọ mi lo si fi ọkada gbe mi. O ku diẹ ka de Owo-Ẹba ni mo ni ko ya ọdọ ajorin kan ti mo fẹẹ ri nibẹ, bẹẹ awọn ọlọpaa wa lọọọkan. “Ṣe ni awọn agbofinro yii ro pe a fẹẹ sa lọ, bi a ṣe ya sọna ọdọ ajorin bayii ni ọkan lara wọn n bọ lọdọ wa, to si na ibọn si wa. Ẹru ti ba ọmọ mi, sibẹ ọlọpaa yẹn ko dawọ duro.


O ku diẹ ka de Owo-Ẹba ni mo ni ko ya ọdọ ajorin kan ti mo fẹẹ ri nibẹ, bẹẹ awọn ọlọpaa wa lọọọkan. “Ṣe ni awọn agbofinro yii ro pe a fẹẹ sa lọ, bi a ṣe ya sọna ọdọ ajorin bayii ni ọkan lara wọn n bọ lọdọ wa, to si na ibọn si wa. Ẹru ti ba ọmọ mi, sibẹ ọlọpaa yẹn ko dawọ duro. “Lo ba bẹrẹ si i lọ ọwọ ọkada mọ ọmọ mi lọwọ, bi ọkada ṣe fẹgbẹ lelẹ niyẹn, emi ati ọmọ mi ṣubu. “N ko le da dide mọ tori ẹsẹ yẹn ti kan, bẹẹ ni mo so ọlọpaa yẹn laṣọ mu, n ko jẹ ko sa lọ, o bẹrẹ si i bẹ mi pe ki n jẹ ki oun lọ ati pe oun yoo sanwo itọju mi. “Awọn ẹlẹgbẹ rẹ ti wọn jọ wa loju-ọna ni wọn gbe mi wa sibi, bẹẹ ni awọn ọlọpaa mi-in tun ti wa wo mi” Nigba to n sọrọ lori iṣẹlẹ ọhun, Alakooso awọn Amọtẹkun l’Ọṣun, Amitolu Shittu, fidi iṣẹlẹ naa mulẹ, o ni bi awọn ṣe gbọ ni ikọ Amọtẹkun ti kọja sibẹ lati le pese aabo fun ẹmi ati dukia awọn araalu.


“Lo ba bẹrẹ si i lọ ọwọ ọkada mọ ọmọ mi lọwọ, bi ọkada ṣe fẹgbẹ lelẹ niyẹn, emi ati ọmọ mi ṣubu. “N ko le da dide mọ tori ẹsẹ yẹn ti kan, bẹẹ ni mo so ọlọpaa yẹn laṣọ mu, n ko jẹ ko sa lọ, o bẹrẹ si i bẹ mi pe ki n jẹ ki oun lọ ati pe oun yoo sanwo itọju mi. “Awọn ẹlẹgbẹ rẹ ti wọn jọ wa loju-ọna ni wọn gbe mi wa sibi, bẹẹ ni awọn ọlọpaa mi-in tun ti wa wo mi” Nigba to n sọrọ lori iṣẹlẹ ọhun, Alakooso awọn Amọtẹkun l’Ọṣun, Amitolu Shittu, fidi iṣẹlẹ naa mulẹ, o ni bi awọn ṣe gbọ ni ikọ Amọtẹkun ti kọja sibẹ lati le pese aabo fun ẹmi ati dukia awọn araalu.


Eyi ni bawọn agbebọn ṣe fẹmi eeyan mọkanla ṣofo laarin ọjọ meji

Faith Adebọla Igbe ẹkun ati aro lo gbode kan nipinlẹ Zamfara lasiko yii, paapaa nijọba ibilẹ Gusau, to wa lolu ilu ipinlẹ naa, eeyan mẹfa lawọn janduku agbebọn pa bii adiẹ lọjọ Aje, Mọnde, ọsẹ yii, ọjọ keji, Tusidee, ni wọn tun ṣeku pa awọn ọlọpaa meje, yatọ si ọgọọrọ araalu ti wọn ji gbe. Iṣẹlẹ ti ọjọ Aje waye ni ilu Rijiya, nijọba ibilẹ Gusau, lafẹmọju ọjọ naa. Olugbe ilu ọhun kan, Mustapha Ibrahim, sọ fun Ajọ Akoroyinjọ ilẹ wa (NAN) pe, “Bo ṣe ku diẹ kilẹ mọ, tawọn Musulumi n lọọ kirun fẹẹrẹ lawọn agbebọn naa ṣadeede ya bo ilu wa, wọn bẹrẹ si i yinbọn gbau gbau si ẹnikẹni ti wọn ba ri, mo kọkọ ro pe wọn n yinbọn naa lati da jinnijinni bo awọn eeyan ni, ṣugbọn nigbẹyin, oku eeyan mẹfa la ṣa jọ, wọn si ji awọn obinrin atawọn ọmọde kan wọgbo, wọn sa lọ.” Ibrahim tun sọ pe lasiko akọlu naa, awọn agbebọn ọhun n ya ẹnu ọna ile kan si omi-in, wọn n fipa gba ounjẹ ti wọn ba ri, wọn gba agbado, irẹsi, elubọ, jero, ọka baba atawọn nnkan isebẹ mi-in, lẹyin naa ni wọn n ji awọn onile naa gbe. O lawọn o ti i le sọ pato iye ẹni ti wọn ji gbe, tori awọn agbebọn naa sọ awọn ile kan dahoro pata. Ṣugbọn atẹjade kan latọwọ Alukoro ileeṣẹ ọlọpaa ipinlẹ Zamfara lọjọ Wẹsidee yii fidi iṣẹlẹ to waye lọjọ Iṣẹgun, Tusidee, mulẹ, ASP Mohammed Shehu sọ pe awọn agbebọn naa lọọ lugọ de awọn ọlọpaa ti wọn n ṣẹri pada lati ibi ti wọn ti lọọ ṣe patiroolu pẹlu ọkọ ọlọpaa ti wọn gbe lọ ni, ọna Tofa si Magami ni ilu Gusau, ni wọn ti jade si wọn lojiji, wọn ṣina ibọn fun wọn, wọn si pa meje ninu awọn ọlọpaa naa bii ẹran. Lẹyin ti wọn pa wọn tan, wọn lawọn ọdaju afẹmiṣofo ẹda naa ko ibọn ati nnkan ija awọn ọlọpaa naa, wọn tun dana sun ọkọ awọn ọlọpaa naa, wọn si sun oku wọn pẹlu, bo tilẹ jẹ pe awọn diẹ ninu awọn ọlọpaa naa sa mọ wọn lọwọ pẹlu ọgbẹ ibọn.


O lawọn o ti i le sọ pato iye ẹni ti wọn ji gbe, tori awọn agbebọn naa sọ awọn ile kan dahoro pata. Ṣugbọn atẹjade kan latọwọ Alukoro ileeṣẹ ọlọpaa ipinlẹ Zamfara lọjọ Wẹsidee yii fidi iṣẹlẹ to waye lọjọ Iṣẹgun, Tusidee, mulẹ, ASP Mohammed Shehu sọ pe awọn agbebọn naa lọọ lugọ de awọn ọlọpaa ti wọn n ṣẹri pada lati ibi ti wọn ti lọọ ṣe patiroolu pẹlu ọkọ ọlọpaa ti wọn gbe lọ ni, ọna Tofa si Magami ni ilu Gusau, ni wọn ti jade si wọn lojiji, wọn ṣina ibọn fun wọn, wọn si pa meje ninu awọn ọlọpaa naa bii ẹran. Lẹyin ti wọn pa wọn tan, wọn lawọn ọdaju afẹmiṣofo ẹda naa ko ibọn ati nnkan ija awọn ọlọpaa naa, wọn tun dana sun ọkọ awọn ọlọpaa naa, wọn si sun oku wọn pẹlu, bo tilẹ jẹ pe awọn diẹ ninu awọn ọlọpaa naa sa mọ wọn lọwọ pẹlu ọgbẹ ibọn. Shehu ni awọn janduku to ya bo awọn ọlọpaa yii pọ bii baba eṣua ni, oun lo jẹ ki wọn le bori awọn agbofinro naa. O lawọn ti ko oku awọn ọlọpaa naa lọọ si mọsuari ọsibitu Yarima Makura Specialist Hospital, to wa ni Gusau, fun ayẹwo. Ọga agba patapata fun ileeṣẹ ọlọpaa, IG Alkali Usman, ti fi ẹdun ọkan rẹ han lori iṣẹlẹ yii, o ni o kọ oun lominu bawọn janduku agbebọn naa ṣe n gbokun si i ninu iwa buruku wọn, ṣugbọn o sọrọ idaniloju pe bo ti wu ki wọn ṣe to, ago lo maa de adiẹ wọn gbẹyin, awọn agbofinro yoo kapa wọn dandan ni.


Shehu ni awọn janduku to ya bo awọn ọlọpaa yii pọ bii baba eṣua ni, oun lo jẹ ki wọn le bori awọn agbofinro naa. O lawọn ti ko oku awọn ọlọpaa naa lọọ si mọsuari ọsibitu Yarima Makura Specialist Hospital, to wa ni Gusau, fun ayẹwo. Ọga agba patapata fun ileeṣẹ ọlọpaa, IG Alkali Usman, ti fi ẹdun ọkan rẹ han lori iṣẹlẹ yii, o ni o kọ oun lominu bawọn janduku agbebọn naa ṣe n gbokun si i ninu iwa buruku wọn, ṣugbọn o sọrọ idaniloju pe bo ti wu ki wọn ṣe to, ago lo maa de adiẹ wọn gbẹyin, awọn agbofinro yoo kapa wọn dandan ni. Atẹjade kan ti Alukoro agba fun ileeṣẹ ọlọpaa, Frank Mba, fi lede lorukọ ọga rẹ lọjọ Wẹsidee sọ pe ọgbẹ ọkan lo jẹ fun ọga agba patapata awọn ọlọpaa pe awọn ọmọọṣẹ rẹ n bogun rin. O lawọn ṣẹṣẹ gba awọn irinṣẹ tuntun kan lati ilu oyinbo, to tubọ maa pese aabo to peye fawọn ọlọpaa lẹnu iṣẹ wọn, awọn si maa tete pin awọn irinṣẹ ọhun kaakiri. Lara awọn nnkan eelo ati irinṣẹ naa ni akoto, ẹwu ati bata akọtami, atawọn nnkan ija oloro ti wọn maa fi dana ya awọn olubi atawọn ọdaran to n fẹmi araalu ṣofo.


Atẹjade kan ti Alukoro agba fun ileeṣẹ ọlọpaa, Frank Mba, fi lede lorukọ ọga rẹ lọjọ Wẹsidee sọ pe ọgbẹ ọkan lo jẹ fun ọga agba patapata awọn ọlọpaa pe awọn ọmọọṣẹ rẹ n bogun rin. O lawọn ṣẹṣẹ gba awọn irinṣẹ tuntun kan lati ilu oyinbo, to tubọ maa pese aabo to peye fawọn ọlọpaa lẹnu iṣẹ wọn, awọn si maa tete pin awọn irinṣẹ ọhun kaakiri. Lara awọn nnkan eelo ati irinṣẹ naa ni akoto, ẹwu ati bata akọtami, atawọn nnkan ija oloro ti wọn maa fi dana ya awọn olubi atawọn ọdaran to n fẹmi araalu ṣofo.


Awọn akẹkọọ funjọba Kaduna ni ọjọ meje lati ṣawari awọn oṣiṣẹ ijọba ibilẹ mejidinlogun ti wọn ji gbe

Faith Adebọla Agbarijọ awọn ẹgbẹ Oke-Ọya, ẹka ti awọn akẹkọọ Kaduna (Coalition of Northern Groups, Kaduna State Students Wing), ti koro oju si bawọn agbebọn ṣe ya bo sẹkiteria ijọba ibilẹ Zaria, nipinlẹ Kaduna, lọjọ Aje, ọsẹ yii, ti wọn si ji awọn oṣiṣẹ mejidinlogun gbe. Wọn waa lawọn fun ijọba ipinlẹ Kaduna ni gbedeke ọjọ meje lati gba awọn oṣiṣẹ kansu naa kuro lakata awọn ajinigbe, wọn lawọn maa bẹrẹ ifẹhonu han to lagbara gidi tijọba o ba ṣe bẹẹ. Awọn akẹkọọ naa ni ọpọ lara awọn oṣiṣẹ ti wọn ji gbe yii ni wọn jẹ obi to n ran ọmọ nileewe giga, iṣẹlẹ naa si tabuku si ijọba apapọ ati tipinlẹ Kaduna lori eto aabo to mẹhẹ fawọn oṣiṣẹ rẹ. Ninu atẹjade kan ti ẹgbẹ naa fi lede lọjọ Iṣẹgun, Tusidee yii, Oluṣekokaari wọn, Ọgbẹni Jamilu Musa, sọ pe lẹyin ọjọ meje, tawọn o ba ri awọn oṣiṣẹ naa pe wọn pada wale, niṣe lawọn maa ti ilu Zaria pa, toloko o ni i le roko, olodo o si ni i le rodo. Wọn fi kun un pe nnkan ijọniloju lo jẹ lati ri i pe pẹlu irọrun ati ominira lawọn janduku agbebọn fi n ṣiṣẹ laabi wọn lagbegbe naa lasiko yii ti ẹmi awọn ọmọ Naijiria wa ninu ewu gidi, ti awọn alaṣẹ o si jigiri, tabi ki wọn gbe igbesẹ akin lori iṣoro ọhun. “A ṣakiyesi pe awọn kan lara awọn oṣiṣẹ kansu ti wọn ji gbe yii jẹ obinrin, ti wọn jẹ iya ọpọ awa akẹkọọ ta a ṣi n lọọ ileewe lawọn ileewe giga kaakiri.


Ninu atẹjade kan ti ẹgbẹ naa fi lede lọjọ Iṣẹgun, Tusidee yii, Oluṣekokaari wọn, Ọgbẹni Jamilu Musa, sọ pe lẹyin ọjọ meje, tawọn o ba ri awọn oṣiṣẹ naa pe wọn pada wale, niṣe lawọn maa ti ilu Zaria pa, toloko o ni i le roko, olodo o si ni i le rodo. Wọn fi kun un pe nnkan ijọniloju lo jẹ lati ri i pe pẹlu irọrun ati ominira lawọn janduku agbebọn fi n ṣiṣẹ laabi wọn lagbegbe naa lasiko yii ti ẹmi awọn ọmọ Naijiria wa ninu ewu gidi, ti awọn alaṣẹ o si jigiri, tabi ki wọn gbe igbesẹ akin lori iṣoro ọhun. “A ṣakiyesi pe awọn kan lara awọn oṣiṣẹ kansu ti wọn ji gbe yii jẹ obinrin, ti wọn jẹ iya ọpọ awa akẹkọọ ta a ṣi n lọọ ileewe lawọn ileewe giga kaakiri. ‘‘A n fi asiko yii sọ pe o to gẹẹ bayii, awa ọdọ ati akẹkọọ agbegbe Oke-Ọya ko ni i maa jokoo fọwọ lẹran lori ọrọ awọn janduku agbebọn atawọn ajinigbe to n han wa leemọ yii, tori ẹmi awọn obi ati akẹkọọ ṣeyebiye, ki i ṣe nnkan yẹpẹrẹ rara. ‘‘Ti ijọba atawọn alaṣẹ ko ba gbe igbesẹ gunmọ lori iṣẹlẹ yii, ki wọn si ri i pe wọn gba awọn obi wa atawọn oṣiṣẹ kansu naa pada laaye laarin ọjọ meje sasiko yii, a maa ti gbogbo agbegbe Zaria pa titi tijọba fi maa ṣe ohun ta a fẹ ni.” Bẹẹ latẹjade ọhun sọ.


‘‘A n fi asiko yii sọ pe o to gẹẹ bayii, awa ọdọ ati akẹkọọ agbegbe Oke-Ọya ko ni i maa jokoo fọwọ lẹran lori ọrọ awọn janduku agbebọn atawọn ajinigbe to n han wa leemọ yii, tori ẹmi awọn obi ati akẹkọọ ṣeyebiye, ki i ṣe nnkan yẹpẹrẹ rara. ‘‘Ti ijọba atawọn alaṣẹ ko ba gbe igbesẹ gunmọ lori iṣẹlẹ yii, ki wọn si ri i pe wọn gba awọn obi wa atawọn oṣiṣẹ kansu naa pada laaye laarin ọjọ meje sasiko yii, a maa ti gbogbo agbegbe Zaria pa titi tijọba fi maa ṣe ohun ta a fẹ ni.” Bẹẹ latẹjade ọhun sọ.


Nitori bi wọn ṣe n yọ owo awọn onibaara niyọkuyọ, awọn eeyan ya bo ileefowopamọ UBA n’llọrin

Ibrahim Alagunmu, Ilọrin Ọjọ Aje, Mọnde, ọṣẹ yii, lawọn onibaara ileefowopamọ UBA, ya bo Opopona Ibrahim Taiwo, niluu Ilọrin, ni ẹka ọfiisi banki ọhun, ti wọn si fẹhonu han lori bi wọn ṣe n ja owo wọn nijakujaa. Ọkan lara awọn olufẹhonu han naa to ba awọn oniroyin sọrọ, Sideeq Fọrlarin, sọ pe nnkan naa ti kọja afarada pẹlu bi banki naa ṣe kan n ja owo oun bo ṣe wu wọn. O ni ẹgbẹrun lọna ogun naira lo wọle si inu akanti oun, ti ẹgbẹrun lọna ogun naira si wa nibẹ tẹlẹ, ti apapọ rẹ si jẹ ẹgbẹrun lọna ogoji naira, ṣugbọn ṣe ni wọn yọ ẹgbẹrun lọna mẹẹẹdogun naira lai ru, lai sọ, kọda ọna ti owo naa gba kuro ninu akanti ko ye oun rara. Ẹlomiiran to tun ba awọn oniroyin sọrọ, Ademola Ibrahim, sọ pe ẹgbẹrun lọna mẹrinlelogun naira loun ni ni akanti koun too lọ sidii POS lagbegbe kan n’Ilọrin, lopin ọsẹ to kọja. O loun gba ẹgbẹrun lọna mọkandinlogun Naira, ti owo si ku ẹgbẹrun marun-un ninu akanti, ṣugbọn ṣe ni ileefowopamọ ọhun fi atẹjiṣẹ sọwọ pe oun ti jẹ gbese ẹgbẹrun mẹwaa din nigba naira, fun idi eyi, ki wọn da owo naa pada. Julius Amaniga naa ṣalaye lẹkun-unrẹrẹ lori bi ileefowopamọ UBA ṣe n ṣe owo ẹ mọkumọku, o ni oun gba ẹgbẹrun mejila naira lati POS kan niluu Ilọrin, ṣugbọn oun ko ri atẹjiṣẹ kankan pe wọn yọ owo ni akanti naa lọjọ Aiku, Sannde, ti oun gba a. Julius ni owurọ kutu ọjọ Aje, ni nnkan bii aago mẹfa idaji, loun ri atẹjiṣẹ ti wọn kọkọ yọ ẹgbẹrun mẹwaa le ni igba naira, ko pẹ ni wọn tun yọ ẹgbẹrun mẹta naira ni akanti naa, loun ba sare ko owo to ku kuro ninu asunwọn ikowosi yii.


Ẹlomiiran to tun ba awọn oniroyin sọrọ, Ademola Ibrahim, sọ pe ẹgbẹrun lọna mẹrinlelogun naira loun ni ni akanti koun too lọ sidii POS lagbegbe kan n’Ilọrin, lopin ọsẹ to kọja. O loun gba ẹgbẹrun lọna mọkandinlogun Naira, ti owo si ku ẹgbẹrun marun-un ninu akanti, ṣugbọn ṣe ni ileefowopamọ ọhun fi atẹjiṣẹ sọwọ pe oun ti jẹ gbese ẹgbẹrun mẹwaa din nigba naira, fun idi eyi, ki wọn da owo naa pada. Julius Amaniga naa ṣalaye lẹkun-unrẹrẹ lori bi ileefowopamọ UBA ṣe n ṣe owo ẹ mọkumọku, o ni oun gba ẹgbẹrun mejila naira lati POS kan niluu Ilọrin, ṣugbọn oun ko ri atẹjiṣẹ kankan pe wọn yọ owo ni akanti naa lọjọ Aiku, Sannde, ti oun gba a. Julius ni owurọ kutu ọjọ Aje, ni nnkan bii aago mẹfa idaji, loun ri atẹjiṣẹ ti wọn kọkọ yọ ẹgbẹrun mẹwaa le ni igba naira, ko pẹ ni wọn tun yọ ẹgbẹrun mẹta naira ni akanti naa, loun ba sare ko owo to ku kuro ninu asunwọn ikowosi yii. Tẹ o ba gbagbe, ileefowopamọ agba ilẹ yii, CBN, ti sọ nibẹrẹ ọdun yii pe eyikeyii ileefowopamọ ti wọn ba ja owo onibaara nijakujaa, ki wọn maa fi iwe ẹsun sọwọ. Eyi lo fa a tawọn olufẹhonu han naa ṣe gba ileefowopamọ UBA lọ lati lọọ fẹsun kan wọn.


Tẹ o ba gbagbe, ileefowopamọ agba ilẹ yii, CBN, ti sọ nibẹrẹ ọdun yii pe eyikeyii ileefowopamọ ti wọn ba ja owo onibaara nijakujaa, ki wọn maa fi iwe ẹsun sọwọ. Eyi lo fa a tawọn olufẹhonu han naa ṣe gba ileefowopamọ UBA lọ lati lọọ fẹsun kan wọn.


Nitori gomina, awọn agba ẹgbẹ APC sọko ọrọ si Lai Muhammed ni Kwara

Ibrahim Alagunmu, Ilọrin Ọjọ Aje, Mọnde, ọṣẹ yii, lawọn agba ati adari ẹgbẹ oṣelu APC nipinlẹ Kwara, sọko ọrọ si Minisita fun ibanisọrọ ati aṣa nilẹ yii, Lai Muhammed, fẹsun pe o n fẹnu wa rọọfu si Gomina Abdulrahman Abdulrazaq. Opin ọsẹ to kọja yii ni agbarijọ awọn agba ẹgbẹ ati adari ẹgbẹ oṣelu APC, ẹka tipinlẹ Kwara, bẹnu atẹ lu bi minisita naa ṣe n bu Abdulrahman Abdulrasaq, to si sọrọ nipa bi wọn ṣe ṣe owo ti wọn pa wọle lasiko eto idibo to waye lọdun 2019. Agbẹnusọ fun awọn agba ẹgbẹ ọhun nipinlẹ Kwara, Ambassador Nurudeen Mohammed, lo sọrọ naa fawọn oniroyin niluu Ilọrin. O sọ pe ko si ẹni to mọ Lai ninu eto oṣelu ipinlẹ Kwara titi di ọdun 2002, ẹni ti ko ba si ṣe nidii pẹpẹ, ko yẹ ko jẹ nidii pẹpẹ, tori pe ilu Eko lo fi ṣe ibugbe, ti yoo si maa sare wale bi eto idibo ba ti sun mọ etile, lati gba agbara lọwọ awọn ọmọ ilu ti wọn n gbe ilu, o ni ala ti ko le ṣẹ ni. Wọn juwe Lai gẹgẹ bii ọmọ Eko to fẹẹ maa dipo oṣelu mu nipinlẹ Kwara, tori pe o ti jẹ olori oṣiṣẹ nipinlẹ Eko ri, bakan naa lo ti jẹ kọmiṣanna tẹlẹ nipinlẹ Eko. Fun idi eyi, ki Lai yee yẹnu gẹrẹ si gomina mọ, tori pe ki i ṣojulowo ọmọ Kwara, ọmọ ipinlẹ Eko ni.


Wọn ti ko awọn Fulani tọwọ tẹ pẹlu nnkan ija oloro l’Akurẹ lọ sile-ẹjọ

Oluṣẹyẹ Iyiade, Akurẹ Ileesẹ eto idajọ ipinlẹ Ondo ti wọ awọn Fulani mejidinlogun tọwọ tẹ lọsẹ to kọja pẹlu ibọn ati oriṣiiriṣii nnkan ija oloro mi-in lọ sile-ẹjọ Majisreeti Kin-in-ni to wa l’Oke-Ẹda, niluu Akurẹ, lori ẹsun mẹfa ọtọọtọ. Orukọ awọn olujẹjọ ọhun ni, Abdularasak Idris, Rufai Nura, Sagri Musa, Imarana Bello, Tasiu Sulaiman, Musa Bala, Saliu Saidu, Musur Adamu, Nura Saidu, Salisu Usman, Aruna Tukur, Abdulai Ibrahim, Abubarka Aliu, Shuaibu Aliu, Imrana Yusuf, Mustafa Abdulahi, Mubarak Tsalha ati Hasan Sani. Awọn Fulani ọhun ni wọn fẹsun gbigbimọ-pọ huwa to lodi sofin, biba ọpọlọpọ nnkan ija oloro nikaawọ wọn, eyi to da jinnijinni bo awọn araalu, ririn regberegbe laago meji oru, didi oṣiṣẹ Amọtẹkun lọwọ lẹnu iṣẹ wọn ati wiwa ọkọ niwakuwa pẹlu erongba lati ṣeku pa awọn oṣiṣẹ ẹsọ Amọtẹkun meji, Moses Adegbenro ati Sọji Adegbenro. Agbẹjọro ijọba, Amofin O. F. Akeredolu, juwe awọn ẹsun naa bii ohun to lodi, to si tun ni ijiya to lagbara labẹ ofin ipinlẹ Ondo ti ọdun 2006. Akeredolu dabaa ki gbogbo awọn olujẹjọ naa ṣi wa lọgba ẹwọn titi tile-ẹjọ yoo fi ri imọran gba lati ọfiisi ajọ to gba adajọ nimọran. Ninu ipinnu rẹ, Onidaajọ Musa Al-Yunnus fountẹ lu ohun ti agbefọba sọ pẹlu bo ṣe ni ki wọn si lọọ maa gbatẹgun lọgba ẹwọn na.


Agbẹjọro ijọba, Amofin O. F. Akeredolu, juwe awọn ẹsun naa bii ohun to lodi, to si tun ni ijiya to lagbara labẹ ofin ipinlẹ Ondo ti ọdun 2006. Akeredolu dabaa ki gbogbo awọn olujẹjọ naa ṣi wa lọgba ẹwọn titi tile-ẹjọ yoo fi ri imọran gba lati ọfiisi ajọ to gba adajọ nimọran. Ninu ipinnu rẹ, Onidaajọ Musa Al-Yunnus fountẹ lu ohun ti agbefọba sọ pẹlu bo ṣe ni ki wọn si lọọ maa gbatẹgun lọgba ẹwọn na. Adajọ ọhun paṣẹ fawọn olupẹjọ lati ri i daju pe wọn tete fi ojulowo awọn iwe ẹsun ti wọn fi kan awọn olujẹjọ ṣọwọ sọdọ ajọ to n gba adajọ nimọran.


Adajọ ọhun paṣẹ fawọn olupẹjọ lati ri i daju pe wọn tete fi ojulowo awọn iwe ẹsun ti wọn fi kan awọn olujẹjọ ṣọwọ sọdọ ajọ to n gba adajọ nimọran.


Awọn aṣofin Eko ni kijọba sanwo fawọn teeyan wọn ku ninu ajalu ile to wo n’Ikoyi

Faith Adebọla, Eko Ileegbimọ aṣofin Eko ti sọ pe ki Gomina Babajide Sanwo-Olu tipinlẹ Eko ṣeto lati sanwo to jọju fawọn mọlẹbi to padanu eeyan wọn sinu ajalu ile alaja mọkanlelogun to wo lọjọ ki-in-ni, oṣu kọkanla yii, gẹgẹ bii ọkan lara igbesẹ lati tu wọn ninu. Awọn aṣofin naa tun ke si gomina ipinlẹ Eko lati paṣẹ fawọn oṣiṣẹ ajọ to n ri si eto ile kikọ atawọn ileeṣẹ tọrọ ile kikọ kan nipinlẹ Eko lati san ṣokoto wọn, ki kaluku wọn si bẹrẹ si i ṣiṣẹ rẹ bii iṣẹ lakọtun lati ri i pe awọn to n kọle ni gbogbo origun mẹrẹẹrin ipinlẹ naa tẹle ofin ati alakalẹ to yẹ ki wọn tẹle, tabi ki wọn gbe igbesẹ ofin lori wọn. Nibi apero wọn to waye lọjọ Iṣẹgun, ọsẹ yii, ni gbọngan apero awọn aṣofin naa to wa l’Alausa, Ikẹja, ni wọn ti sọrọ yii. Ọkọọkan awọn aṣofin ipinlẹ Eko to sọrọ, titi kan Olori wọn, Ọnarebu Mudaṣiru Ọbasa, ni wọn fi ẹdun ọkan ati aidunnu han si ijamba to ṣẹlẹ lọjọ Aje to lọ lọhun-un, nigba ti ile awoṣifila alaja mọkanlelogun ti wọn n kọ lọwọ lọna Gerrard, n’Ikoyi, l’Erekuṣu Eko, ṣadeede ya lulẹ, to si fẹmi ọpọ eeyan ṣofo, yatọ si awọn to fara pa ati ọpọ dukia to ṣegbe. Ba a ṣe gbọ, iye oku eeyan ti wọn ri gbe jade ninu awoku naa ti di mẹrinlelogoji, eeyan mẹẹẹdogun ni wọn fara gbọgbẹ loriṣiiriṣii, ti ọpọ lara wọn ṣi n gba itọju iwosan lọwọ lawọn oṣibitu ijọba, bẹẹ lawọn mọlẹbi bii ogoji ṣi n pariwo pe awọn o ti i foju kan awọn eeyan awọn, ti wọn gbagbọ pe wọn ṣi ha saarin alapa awoku naa, bo tilẹ jẹ pe iṣẹ ṣi n lọ lọwọ lati doola ẹmi wọn, tabi ko oku wọn jade. Ọnarebu Ọbasa sọ pe iṣẹlẹ aburu gbaa ni bi ẹmi ati dukia to ṣeyebiye ṣe ṣegbe yii.


Ọkọọkan awọn aṣofin ipinlẹ Eko to sọrọ, titi kan Olori wọn, Ọnarebu Mudaṣiru Ọbasa, ni wọn fi ẹdun ọkan ati aidunnu han si ijamba to ṣẹlẹ lọjọ Aje to lọ lọhun-un, nigba ti ile awoṣifila alaja mọkanlelogun ti wọn n kọ lọwọ lọna Gerrard, n’Ikoyi, l’Erekuṣu Eko, ṣadeede ya lulẹ, to si fẹmi ọpọ eeyan ṣofo, yatọ si awọn to fara pa ati ọpọ dukia to ṣegbe. Ba a ṣe gbọ, iye oku eeyan ti wọn ri gbe jade ninu awoku naa ti di mẹrinlelogoji, eeyan mẹẹẹdogun ni wọn fara gbọgbẹ loriṣiiriṣii, ti ọpọ lara wọn ṣi n gba itọju iwosan lọwọ lawọn oṣibitu ijọba, bẹẹ lawọn mọlẹbi bii ogoji ṣi n pariwo pe awọn o ti i foju kan awọn eeyan awọn, ti wọn gbagbọ pe wọn ṣi ha saarin alapa awoku naa, bo tilẹ jẹ pe iṣẹ ṣi n lọ lọwọ lati doola ẹmi wọn, tabi ko oku wọn jade. Ọnarebu Ọbasa sọ pe iṣẹlẹ aburu gbaa ni bi ẹmi ati dukia to ṣeyebiye ṣe ṣegbe yii. “A gbọdọ mu suuru ki awọn igbimọ oluṣewadii pari iwadii wọn ka too mọ nnkan ta a maa sọ. Ṣugbọn o daju pe awọn ajọ ta a ni ki wọn ṣiṣẹ lori abojuto ile kikọ nipinlẹ Eko ko ṣiṣẹ wọn doju ami rara. Gẹgẹ bii aṣofin, a gbọdọ ṣabojuto ọrọ yii bo ṣe yẹ.


“A gbọdọ mu suuru ki awọn igbimọ oluṣewadii pari iwadii wọn ka too mọ nnkan ta a maa sọ. Ṣugbọn o daju pe awọn ajọ ta a ni ki wọn ṣiṣẹ lori abojuto ile kikọ nipinlẹ Eko ko ṣiṣẹ wọn doju ami rara. Gẹgẹ bii aṣofin, a gbọdọ ṣabojuto ọrọ yii bo ṣe yẹ. A ni lati maa ṣayẹwo awọn ti wọn fẹẹ da okoowo ile kikọ silẹ l’Ekoo, a si gbọdọ kaaanu awọn mọlẹbi to padanu eeyan wọn sinu ijamba yii. Ijọba gbọdọ tu awọn mọlẹbi wọnyi loju gidi, tori tawọn ajọ ati ileeṣẹ ijọba tọrọ kan ba ṣe iṣẹ wọn bii iṣẹ ni, iṣẹlẹ aburu yii ko ni i waye rara.” Ọnarebu Nurein Akinsanya to n ṣoju agbegbe Mushin ki-in-ni lọ kọkọ dabaa pe ki ile jiroro lori iṣẹlẹ to waye ọhun, ti wọn si gba aba rẹ wọle. Akinsanya ni bi ile ṣe n ṣadeede ya lulẹ kaakiri ipinlẹ Eko lẹnu ọjọ mẹta yii n kọ oun lominu gidi.


A ni lati maa ṣayẹwo awọn ti wọn fẹẹ da okoowo ile kikọ silẹ l’Ekoo, a si gbọdọ kaaanu awọn mọlẹbi to padanu eeyan wọn sinu ijamba yii. Ijọba gbọdọ tu awọn mọlẹbi wọnyi loju gidi, tori tawọn ajọ ati ileeṣẹ ijọba tọrọ kan ba ṣe iṣẹ wọn bii iṣẹ ni, iṣẹlẹ aburu yii ko ni i waye rara.” Ọnarebu Nurein Akinsanya to n ṣoju agbegbe Mushin ki-in-ni lọ kọkọ dabaa pe ki ile jiroro lori iṣẹlẹ to waye ọhun, ti wọn si gba aba rẹ wọle. Akinsanya ni bi ile ṣe n ṣadeede ya lulẹ kaakiri ipinlẹ Eko lẹnu ọjọ mẹta yii n kọ oun lominu gidi. O ni iyalẹnu lo jẹ lati maa gbọ pe ile alaja mẹẹẹdogun ti ajọ LASPPPA faṣẹ si di alaja mọkandinlogun ti ẹnikan o si sọrọ titi ti ile naa fi waa di pakute iku yii. O tun mẹnuba ile alaja marun-un to wo ni Lẹkki lọjọsi, ati alaja mẹta to ya lulẹ ni adugbo Ita-Faaji n’Isalẹ Eko. Agbẹnusọ awọn aṣofin naa, Ọnarebu David Sẹtọnji lati agbegbe Badagry sọ pe ọpọ nnkan lo maa fa iṣẹlẹ to ṣẹlẹ yii, titi kan bi wọn ṣe yaworan ile naa, nnkan eelo ti wọn fi kọ ọ, ati agbekalẹ rẹ.


O ni iyalẹnu lo jẹ lati maa gbọ pe ile alaja mẹẹẹdogun ti ajọ LASPPPA faṣẹ si di alaja mọkandinlogun ti ẹnikan o si sọrọ titi ti ile naa fi waa di pakute iku yii. O tun mẹnuba ile alaja marun-un to wo ni Lẹkki lọjọsi, ati alaja mẹta to ya lulẹ ni adugbo Ita-Faaji n’Isalẹ Eko. Agbẹnusọ awọn aṣofin naa, Ọnarebu David Sẹtọnji lati agbegbe Badagry sọ pe ọpọ nnkan lo maa fa iṣẹlẹ to ṣẹlẹ yii, titi kan bi wọn ṣe yaworan ile naa, nnkan eelo ti wọn fi kọ ọ, ati agbekalẹ rẹ. Lẹyin eyi lawọn aṣofin naa, ati gbogbo awọn to wa ninu gbọngan ọhun dide duro fun iṣẹju kan lati bọla fawọn to padanu ẹmi wọn, wọn si ṣadura fun wọn.


Lẹyin eyi lawọn aṣofin naa, ati gbogbo awọn to wa ninu gbọngan ọhun dide duro fun iṣẹju kan lati bọla fawọn to padanu ẹmi wọn, wọn si ṣadura fun wọn.


Nitori wọn fibinu kẹru tẹnanti wọn sita, lanlọọdu meji dero ahamọ l’Ekoo

Faith Adebọla, Eko Adajọ Ademọla Adesanya ti ile-ẹjọ Majisreeti to wa lagbegbe Ọjọọ ti paṣẹ lọjọ Iṣẹgun, Tusidee yii, pe tawọn lanlọọdu meji, Lawal Abubakar, ẹni ogoji ọdun, ati Chuks Okoye, ẹni ọdun mejilelọgọta, ti wọn ko wa siwaju oun ko ba ti kaju beeli toun fun wọn, ki wọn sọ wọn sahaamọ ọlọpaa titi di ọdun to n bọ ti igbẹjọ yoo maa tẹsiwaju lori ẹsun pe wọn fi tipatipa ko ẹru tẹnanti kan, Ọgbẹni Sunday Kọmọlafẹ, sita, lọwọ ara wọn. Ba a ṣe gbọ, wọn lọjọ kẹẹẹdọgbọn, oṣu kẹwaa, ọdun yii, lawọn afurasi ọdaran mejeeji huwa ti wọn tori ẹ foju wọn bale-ẹjọ ọhun. Agbefọba ASP Simeon Uche to ṣoju fun olupẹjọ ṣalaye nigba ti wọn foju awọn afurasi mejeeji ọhun bale-ẹjọ fun igba akọkọ pe niṣe lawọn lanlọọdu mejeeji yii jọ pawọ-pọ lọọ ko ẹru Ọgbẹni Kọmọlafẹ kuro ninu yara kan to rẹnti, eyi to wa ni Ojule karun-un, Opopona Tẹdi, lagbegbe Ọjọọ, nipinlẹ Eko, wọn ni tẹnanti jẹ owo ile gọbọi, ko si kuro nile awọn, eyi to mu kawọn lanlọọdu naa lọọ fibinu ko ẹru ẹ sita lai sọ fun ẹlẹru tabi gba iyọnda rẹ, lọkunrin naa fi lọọ fẹjọ sun ni teṣan ọlọpaa, wọn si mu wọn. Agbefọba ni iwa buruku lawọn lanlọọdu naa hu, o ni niṣe ni wọn sọ ara wọn di agbofinro ọsan gangan, ti wọn n da sẹria to wu wọn fun ayalegbe wọn, eyi to lo ta ko iwe ofin iwa ọdaran ipinlẹ Eko, ni isọri ojilelọọọdunrun (340) ati irinwo le mejila (412). Nigba ti wọn beere boya wọn jẹbi tabi wọn o jẹbi, awọn olujẹjọ mejeeji lawọn ko jẹbi. Adajọ Ademọla ni ọjọ kẹwaa, oṣu ki-in-ni, ọdun 2022, ni igbẹjọ to kan maa too waye, ṣugbọn oun faaye beeli silẹ fawọn lanlọọdu mejeeji ọhun pẹlu ẹgbẹrun lọna aadọtalenigba naira (N250,000) fun ọkọọkan wọn, wọn si tun gbọdọ wa oniduuro meji meji ti ọkọọkan wọn ni iye owo kan naa lakaunti rẹ, bẹẹ lawọn ati oniduuro wọn gbọdọ pese iwe-ẹri owo-ori wọn.


Agbefọba ni iwa buruku lawọn lanlọọdu naa hu, o ni niṣe ni wọn sọ ara wọn di agbofinro ọsan gangan, ti wọn n da sẹria to wu wọn fun ayalegbe wọn, eyi to lo ta ko iwe ofin iwa ọdaran ipinlẹ Eko, ni isọri ojilelọọọdunrun (340) ati irinwo le mejila (412). Nigba ti wọn beere boya wọn jẹbi tabi wọn o jẹbi, awọn olujẹjọ mejeeji lawọn ko jẹbi. Adajọ Ademọla ni ọjọ kẹwaa, oṣu ki-in-ni, ọdun 2022, ni igbẹjọ to kan maa too waye, ṣugbọn oun faaye beeli silẹ fawọn lanlọọdu mejeeji ọhun pẹlu ẹgbẹrun lọna aadọtalenigba naira (N250,000) fun ọkọọkan wọn, wọn si tun gbọdọ wa oniduuro meji meji ti ọkọọkan wọn ni iye owo kan naa lakaunti rẹ, bẹẹ lawọn ati oniduuro wọn gbọdọ pese iwe-ẹri owo-ori wọn. O ni ti wọn o ba kaju awọn nnkan toun ka silẹ wọnyi, ki wọn ṣi lọọ maa gbatẹgun ni ahamọ ọlọpaa na.


O ni ti wọn o ba kaju awọn nnkan toun ka silẹ wọnyi, ki wọn ṣi lọọ maa gbatẹgun ni ahamọ ọlọpaa na.


O ma ṣe o, wọn gun Yẹmi lọbẹ pa sinu yara rẹ l’Akurẹ

Oluṣẹyẹ Iyiade, Akurẹ Awọn ọlọpaa ti bẹrẹ iwadii lori iku Abilekọ kan, Yẹmi Ajayi, ẹni ti wọn ba oku rẹ ninu yara rẹ loru ọjọ Aiku, Sannde, ọsẹ yii, ninu ile to n gbe laduugbo Abusọrọ, Ijọka l’Akurẹ. ALAROYE fidi rẹ mulẹ lati ẹnu araadugbo kan ta a forukọ bo lasiiri pe niṣe ni wọn gun obinrin naa lọbẹ pa mọ ori bẹẹdi laarin oru ọjọ Aiku, Sannde, mọju ọjọ Aje, Mọnde, ọsẹ yii. Ọmọ iya yii to jẹ obinrin lo ji laaarọ kutukutu ọjọ naa, to si dide lati lọọ ba iya rẹ ki wọn le jọ gbadura pọ gẹgẹ bii iṣe wọn laaarọ, ṣugbọn ti ko ri i nibi to ro pe o sun si. Nibi to ti n wa a kiri lo ti ri oku iya rẹ ninu agbara ẹjẹ lori bẹẹdi, ninu yara mi-in, ti ẹni to ṣiṣẹ ibi ọhun si ko ọpọlọpọ aṣọ le e lori. Igbe ọmọbinrin yii lawọn araadugbo gbọ ti wọn fi sare lọ sibẹ lati foju ara wọn ri ohun to n ṣẹlẹ. O ni pupọ ninu awọn eeyan ni wọn sa pada, tawọn mi-in si n ṣomi loju poroporo nigba ti wọn ri i bi wọn ṣe pa abilekọ naa nipakupa.


Nibi to ti n wa a kiri lo ti ri oku iya rẹ ninu agbara ẹjẹ lori bẹẹdi, ninu yara mi-in, ti ẹni to ṣiṣẹ ibi ọhun si ko ọpọlọpọ aṣọ le e lori. Igbe ọmọbinrin yii lawọn araadugbo gbọ ti wọn fi sare lọ sibẹ lati foju ara wọn ri ohun to n ṣẹlẹ. O ni pupọ ninu awọn eeyan ni wọn sa pada, tawọn mi-in si n ṣomi loju poroporo nigba ti wọn ri i bi wọn ṣe pa abilekọ naa nipakupa. Ọna marun-un ọtọọtọ lo ni ẹni ọhun ti gun un lọbẹ nikun. O ni kayeefi nla niṣẹlẹ naa ṣi n jẹ fun awọn nitori pe ọdun kẹta ree ti amookunsika kan waa pa ọkan ninu awọn ọmọ oloogbe naa mọ inu ile kan naa ti wọn pa obinrin ọhun si.


Ọna marun-un ọtọọtọ lo ni ẹni ọhun ti gun un lọbẹ nikun. O ni kayeefi nla niṣẹlẹ naa ṣi n jẹ fun awọn nitori pe ọdun kẹta ree ti amookunsika kan waa pa ọkan ninu awọn ọmọ oloogbe naa mọ inu ile kan naa ti wọn pa obinrin ọhun si.


Charles Soludo ẹgbẹ APGA di gomina Anambra

Faith Adebọla Ajọ eleto idibo apapọ ilẹ wa, Independent National Electoral Commission (INEC), ti kede pe Ọjọgbọn Charles Chukwuma Soludo, ti ẹgbẹ oṣelu Alakukọ, All Progressives Grand Alliance (APGA), lo jawe olubori ninu eto idibo sipo gomina ipinlẹ Anambra to waye lọjọ kẹfa, oṣu kọkanla, ọdun yii, oun ni yoo si di gomina ipinlẹ naa loṣu keji, ọdun to n bọ. Alakooso ajọ ọhun fun eto idibo yii, Ọjọgbọn Florence Obi, to kede abajade esi idibo ọhun laaarọ Ọjọruu, Wẹsidee, niluu Awka, ipinlẹ Anambra, sọ pe: “Mo kede pe, Soludo, to ni ibo to pọ ju lọ, ti ibo rẹ si ju ida meji ninu mẹta apapọ ibo ti wọn di ni ijọba ibilẹ mọkanlelogun to wa nipinlẹ Anambra, lo yege eto idibo sipo gomina yii, oun lo jawe olubori.” Soludo, ẹni ọdun mọkanlelọgọta (61), yege ni ijọba ibilẹ mọkandinlogun, ninu mọkanlelogun ti wọn ti dibo, aropọ ibo rẹ si jẹ ẹgbẹrun lọna mejilelaaadọfa, okoolerugba ati mẹsan-an (112,229). Ẹgbẹ oṣelu PDP (Peoples Democratic Party) lo ṣe ipo keji, aropọ ibo ẹgbẹrun mẹtalelaaadọta, ẹgbẹrin le meje (53,807) ni wọn di fun Ọgbẹni Valetine Ozigbo to dije labẹ asia ẹgbẹ naa, wọn si yege ni ijọba ibilẹ kan. Ipo kẹta ni Sẹnetọ Andy Uba ti ẹgbẹ oṣelu APC (All Progressives Congress) wa pẹlu aropọ ibo ẹgbẹrun mẹtalelogoji, ọrinlerugba ati marun-un (43,805), ṣugbọn wọn ko yege ni ijọba ibilẹ kankan. Ẹgbẹ oṣelu YPP to fa Sẹnetọ Ifeanyi Uba kalẹ lo tun yege nijọba ibilẹ kan to ku, ṣugbọn ibo perete ni wọn ni. Gẹrẹ ti wọn ti dibo tan lọjọ Satide ni Ọjọgbọn Soludo ti n lewaju ninu awọn esi idibo ijọba ibilẹ ogun (20) to wọle, ṣugbọn wọn ko kede rẹ bii olubori nibaamu pẹlu ofin eto idibo INEC nitori idibo ti ko le waye nijọba ibilẹ Ihiala. Ọjọ Iṣẹgun, Tusidee yii, ni ibo too waye nijọba ibilẹ Ihiala kan ṣoṣo to ku.


Ẹgbẹ oṣelu YPP to fa Sẹnetọ Ifeanyi Uba kalẹ lo tun yege nijọba ibilẹ kan to ku, ṣugbọn ibo perete ni wọn ni. Gẹrẹ ti wọn ti dibo tan lọjọ Satide ni Ọjọgbọn Soludo ti n lewaju ninu awọn esi idibo ijọba ibilẹ ogun (20) to wọle, ṣugbọn wọn ko kede rẹ bii olubori nibaamu pẹlu ofin eto idibo INEC nitori idibo ti ko le waye nijọba ibilẹ Ihiala. Ọjọ Iṣẹgun, Tusidee yii, ni ibo too waye nijọba ibilẹ Ihiala kan ṣoṣo to ku. Ọjọgbọn Soludo, ọmọ bibi ilu Isuanioma, nijọba ibilẹ Aguata, ipinlẹ Anambra, ni wọn bi lọjọ kejidinlọgbọn, oṣu keje, ọdun 1960, o kawe gboye ninu imọ ọrọ-aje (Economics) lọdun 1984 ni Fasiti Naijiria to wa niluu Nsukka, nipinlẹ Enugu, wọn si yan an sipo gomina banki apapọ ilẹ wa (Central Bank of Nigeria), loṣu karun-un, ọdun 1984, lasiko iṣejọba Oloye Oluṣẹgun Ọbasanjọ. Ọkunrin naa jade dupo gomina Anambra lẹgbẹ oṣelu PDP lọdun 2009, ṣugbọn Peter Obi lo wọle lẹgbẹ APGA, lati ọdun 2013 lo si ti darapọ mọ ẹgbẹ oṣelu APGA, bo tilẹ jẹ pe wọn ko fa a kalẹ lawọn eto idibo to waye sipo gomina ṣaaju asiko yii.


Ọjọgbọn Soludo, ọmọ bibi ilu Isuanioma, nijọba ibilẹ Aguata, ipinlẹ Anambra, ni wọn bi lọjọ kejidinlọgbọn, oṣu keje, ọdun 1960, o kawe gboye ninu imọ ọrọ-aje (Economics) lọdun 1984 ni Fasiti Naijiria to wa niluu Nsukka, nipinlẹ Enugu, wọn si yan an sipo gomina banki apapọ ilẹ wa (Central Bank of Nigeria), loṣu karun-un, ọdun 1984, lasiko iṣejọba Oloye Oluṣẹgun Ọbasanjọ. Ọkunrin naa jade dupo gomina Anambra lẹgbẹ oṣelu PDP lọdun 2009, ṣugbọn Peter Obi lo wọle lẹgbẹ APGA, lati ọdun 2013 lo si ti darapọ mọ ẹgbẹ oṣelu APGA, bo tilẹ jẹ pe wọn ko fa a kalẹ lawọn eto idibo to waye sipo gomina ṣaaju asiko yii.


Wọn ti mu baba agbalagba to n fọle atẹni to n ta ẹru to ji fun n’llọrin

Ibrahim Alagunmu, Ilọrin Ajọ ẹsọ alaabo ṣifu difẹnsi, ẹka ti ipinlẹ Kwara, ti mu baba ọgọta ọdun kan, Bọlaji Ọlarongbe, ati ẹnikeji ẹ, Mọshood Shittu, ẹni ọdun marun-unlelogoji, fẹsun ole jija ati ile fifọ. Ninu atẹjade kan to tẹ ALAROYE lọwọ, eyi ti Alukoro ajọ naa nipinlẹ ọhun, Ọgbẹni Babawale Zaid Afolabi, fi lede lọjọ Iṣẹgun, Tusidee, ọṣẹ yii, lo ti salaye pe Shittu o maa n lọọ fọle, ti Ọlarongbe si maa n gba ẹru lọwọ rẹ, ṣe agbepo laja o si jale bii ẹni gba a silẹ ni Yoruba wi. O tẹsiwaju pe awọn ẹru ti wọn ri gba lọwọ awọn ogbologboo ole naa ni awọn kọmuta alaagbeletan (laptop), awọn foonu ilewọ ọlọkan-o-jọkan, awọn eroja foonu, DVD ati bẹẹ bẹẹ lọ. Afọlabi ni ọjọ Aiku, Sunnde, ọjọ keje, oṣu kọkanla, ọdun yii, ni Arabinrin kan, Yemisi Adefila, ẹni ọdun mejilelogoji, to n gbe ni agbegbe Gaa Akanbi, niluu Ilọrin, mu ẹsun lọ si ọfiisi ajọ naa pe Moshood Shittu fọle awọn obi ọhun, to si ji ọpọ awọn ohun eelo ile bii dikoda GOtv, silinda gaasi, DVD ati bẹẹ bẹẹ lọ gbe sa lọ. Lẹyin ti wọn mu Shittu tan lo jẹwọ pe loootọ loun fọ ile naa, to si mu ajọ NSCDC lọ sile Ọlarongbe to wa ni agbegbe G220, agboole Yekelu, Bọlanta, niluu Ilọrin, ibẹ ni wọn ti ba gbogbo awọn nnkan ti wọn jigbe ọhun. Adari ajọ ọhun, Ọgbẹni Makinde, ti waa ni ki wọn ṣe ẹkunrẹrẹ iwadii lori iṣẹlẹ ọhun, ki wọn si foju awọn ọdaran naa ba ile-ẹjọ laipẹ.